Privreda na jesen očekuje pomoć države\nAko se produbi zdravstvena kriza i virus korona ne stavi pod kontrolu, veliki broj ljudi bez posla bi mogao da ostane na jesen, kada prestane da važi zabrana otpuštanja u preduzećima kojima je država tri meseca uplaćivala minimalne zarade. Različite procene ukazuju da je ugroženo od više desetina hiljada do preko 100.000 radnih mesta. Ministar finansija Siniša Mali juče je rekao da ne očekuje do 1. novembra veće pomake i negativne posledice na tržištu rada, najpre zbog sprovedenih mera pomoći, koje su iznosile ukupno 278 milijardi dinara u kešu, kada se saberu sve tri minimalne zarade, novčana pomoć od 100 evra i odlaganje kredita. – Ukoliko dobijemo vakcinu i to se uradi na pravi način, to je jedino dugoročno rešenje za našu ekonomiju, sve ostalo je spasavanje. Naša ekonomija\n13.07.2020 u 19:32\nVećina nemačkih kompanija želi da rad od kuće bude trajan\nMINHEN - Više od polovine kompanija u Nemačkoj, 54 odsto, želi da rad od kuće ostane trajan, prema podacima ankete instituta IFO i istraživanja profesionalne onlajn mreže LinkedIn, sprovedenog među njenim članicama. „Kriza korona virusa mogla bi da bude podsticaj za trajni radni angažman od kuće”, izjavio je Oliver Falk, direktor Centra za industrijsku organizaciju i nove tehnologije i koautor ove zajedničke studije. Podaci iz ankete IFO pokazuju da se tri četvrtine kompanija u Nemačkoj dogovorilo s delom svoje radne snage da rade od kuće, kao načinu da se izbore sa krizom, navodi se u saopštenju instituta iz Minhena dostavljenog Tanjugu. Istovremeno, istraživanje sprovedeno među članovima profesionalne mreže LinkedIn u Nemačkoj pokazuje da je gotovo polovina ispitanika rekla da\n01.07.2020 u 21:21\nPrivrednici predlažu isplatu minimalca još tri meseca\nPrivrednici predlažu da se u drugom krugu pomoći još tri meseca nastavi sa isplatom minimalne zarade za radnike i da mirovanje u otplati kredita ostane na snazi. Ali samo za najugroženije sektore. Prethodne mere vlade su se pokazale kao efikasne i pogodile su metu tako što su privatnom sektoru olakšale poslovanje i sačuvale radna mesta. Ali budući da pandemija ne posustaje, država će morati da im ubrizga novu finansijsku injekciju. Zoran Drakulić, predsednik poslovnog kluba Privrednik, kaže da definitivno znamo da nećemo imati skori oporavak privrede i da će kriza potrajati. On smatra da bi novi paket mera trebalo da bude na nivou prethodnog, ukoliko bude novca. – U ovom trenutku ne treba gledati obim zaduživanja. Prioritet je da se privreda održi, a ne štednja. To je rekla i Angela\n05.06.2020 u 21:57\nBerlin ulaže 130 milijardi evra u domaću privredu\nNajjača ekonomija Evrope iz krize izazvane pandemijom virusa korona mora da izađe samo jača, i to brzo. S tom porukom Angele Merkel vlada u Berlinu usvojila je u sredu kasno uveče izdašni paket od 50 podsticajnih privrednih mera težak 130 milijardi evra, s rokom ostvarenja od 1. jula ove godine do kraja 2021. „Nije trenutak za tradicionalni paket stimulativnih mera. Nemačka ima sedam miliona radnika na ’privremenom odmoru’ zbog ’korona krize’. Privredna situacija je vrlo, vrlo teška. Nemačka mora uspeti u nameri da podstakne domaću ekonomiju i sačuva radna mesta. Zato je trenutak za mere koje sadrže pogled u budućnost”, Merkelova je izjavila na konferenciji za štampu nakon napetih dvadesetočasovnih pregovora unutar vladajuće koalicije: Hrišćansko-demokratske unije (CDU),\nIndustrijska proizvodnja u Srbiji u aprilu 2020. godine manja je za 16,6 odsto u odnosu na april 2019. godine, dok je, u odnosu na prosek 2019. godine, manja za 20,8 odsto. Industrijska proizvodnja u periodu januar–april 2020. godine, u poređenju sa istim periodom 2019. godine, manja je za 0,8 odsto, saopštio je juče Republički zavod za statistiku. Posmatrano po sektorima, u aprilu 2020. godine, u odnosu na isti mesec 2019, sektor prerađivačke industrije imao je pad od 19,9 odsto, a sektor snabdevanja električnom energijom, gasom, parom i klimatizacija pad od 9,9 odsto. Sektor rudarstva imao je najmanji pad od 0,1 odsto. Podaci o industrijskoj proizvodnji po grupama u aprilu 2020. godine, u odnosu na isti mesec prethodne godine, pokazuju da je došlo do pada u proizvodnji trajnih\nVlada Srbije usvojila je danas regulatorni okvir za dodatnu podršku privrednim subjektima u turizmu, ugostiteljstvu i putničkom saobraćaju, sektorima koji su posebno ugroženi pandemijom korona virusa. Reč je o dodatnoj podršci kroz povoljne kredite Fonda za razvoj sa produženim rokom otplate dužim grejs periodom, koji će im omogućiti veću likvidnost i efikasnije poslovanje. Tako će privrednim subjektima iz tih oblasti biti omogućeno dobijanje kredita Fonda za razvoj za tekuću likvidnost i obrtna sredstva pod izmenjenim uslovima, koji podrazumevaju rok otplate do pet godina koji uključuje grejs period do dve godine. Kako je saopštilo Ministarstvo finansija, ukupno trajanje kredita je do 24 meseca grejsa i do 36 meseci otplate, uz kamatnu stopu od jedan procenat na godišnjem\nDrugo istraživanje Američke privredne komore u Srbiji o uticaju pandemije kovida 19 na poslovanje pokazalo je da, iako 60 odsto anketiranih kompanija ima teškoće u poslovanju, zaposlenost planiraju da zadrže na postojećem nivou. Kompanije očekuju pad profitabilnosti za 25 odsto, investicija za 30 odsto, ali većina (63 odsto) ne očekuje probleme sa likvidnošću. Najveći uzrok pada poslovne aktivnosti, 68 odsto ispitanika nalazi u smanjivanju tražnje za proizvodima i uslugama, što je posebno vidljivo u sektoru turizma i ugostiteljstva, saobraćaja i nekretnina, ali i auto-industriji i industriji trajnih potrošnih dobara, dok se i u industriji robe široke potrošnje naziru negativni trendovi. Pad prihoda u martu i aprilu 2020. u odnosu na 2019. za 20 odsto ostvarilo je 30–56 odsto kompanija, dok\n22.05.2020 u 12:10\nNemačka lakše izlazi iz krize od ostatka EU\nMasovno ograničavanje kretanja u Evropi, koje je počelo sredinom marta, prouzrokovalo je ozbiljan pad privrede u prvom tromesečju godine. U 19 članica evrozone pad bruto domaćeg proizvoda (BDP) u prvom kvartalu iznosio je 3,2 odsto u odnosu na isto razdoblje prošle godine, potvrdio je Eurostat. Najteže su pogođene četiri najveće zemlje – Nemačka, Francuska, Italija i Španija – koje čine dve trećine trgovine EU. Pretpostavke su da će oporavak evrozone biti težak, jer se privreda zaustavila još u poslednjem tromesečju prošle godine, dok koronavirusa nije bilo. Osim toga, evrozona sada klizi već u treću krizu u poslednjih 12 godina. Prva je izbila u jesen 2008. godine. Druga je bila dužnička kriza iz 2011. godine, koja je izbila kao posledica prve. Predstojeća kriza, kažu, biće\nMi smo spasili dušu Crne Gore


RGZ najavio otpuštanje, pa premeštanje ugovoraca tokom štrajka – Radnik.rs\nRukovodstvo Republičkog geodetskog zavoda (RGZ) najavilo je otpuštanje radnika koji u zavodu rade po ugovoru o privremenim i povremenim poslovima u službama u kojima je u toku štrajk, a onda novim dopisom obavestilo da će ovi radnici ipak aneksima ugovora biti upućeni u službe katastra koje ne štrajkuju.\nPravo da učestvuju u štrajku, prema Zakonu o štrajku, imaju samo zaposleni, ali ne i angažovana lica po ugovoru o privremenim i povremenim poslovima, pa zakon omogućava poslodavcu da ugovorce otpusti ili premesti na drugo radno mesto tokom štrajka.\nOtpuštanje, pa premeštanje ugovoraca RGZ-a\nPortalu Radnik.rs predstavnici sindikata i Štrajkačkog odbora u RGZ-u dostavili su dopise koje je službama katastra uputio Sektor za strateški razvoj putem imejla.\nU imejlu upućenom 28. februara navodi se da će „zaključno sa 1.3.2019.godine biti raskinuti ugovori o privremenim i povremenim poslovima u službama za katastar nepokrenosti i odeljenja vodova koji su u štrajku“.\n„Obaveza i dužnost poslodavca je da isplati naknadu za rad samo za dane kada je radnik koji je angažovan po ugovoru o privremenim i povremenim poslovima obavljao uredno poslove za koje je ugovorom angažovan, a kako su u konkretnom slučaju pojedine službe za katastar nepokretnosti obustavile rad – stupile u štrajk, potreba i svrha angažovanja na osnovu ugovora o privremenim i povremenim poslovima više nije neophodno i moguće“, navodi se u dopisu.\nSa iste adrese službama katastra juče, 1. marta stiže novi dopis koji se takođe odnosi na status radnika koji rade po ugovoru o privremenim i povremenim poslovima u RGZ-u, kako piše, s obzirom na to da u službama koje štrajkuju „ne rade ni stalno zaposleni, samim tim prestaje potreba i za dodatnim angažovanjem lica po Ugovoru o privremenim i povremenim poslovima.\n„Obaveštavamo vas da ćemo za lica angažovana po tom osnovu (po ugovoru o privremenim i povremenim poslovima) izraditi anekse ugovora o privremenim i povremenim poslovima tako što ćemo ih angažovati u službama koje ne štrajkuju“, piše u dopisu.\nIzvršni sekretar sindikata „Nezavisnost“ RGZ-a Nebojša Pejčinović kaže da će sindikati pratiti razvoj situacije u vezi najave poslovodstva RGZ-a da će ugovorci dobiti otkaz.\n„Prvo smo dobili dopis da će se danas prekinuti radni odnos ugovorcima, ali danas smo dobili drugi dopis u kojem je navedeno da će u ponedeljak 4. marta napraviti aneks ugovora i da će ih angažovati u onim službama kojima se ne štrajkuje.\nPoslednji podatak koji smo imali je bio oko 500 zaposlenih na privremenim i povremenim poslovima. Još oko 300 radnika su angažovani na projektu Svetske banke. Neki od njih rade godinama na privremenim i povremenim poslovima“. Pejčinović navodi da je Republički geodetski zavod u proteklom periodu organizovao nekoliko konkursa za prijem novih zaposlenih, pa je broj ugovoraca verovatno manji nego ranije, ali ne zna koliko ih je sada trenutno angažovano u RGZ-u.\nIz RGZ-a nisu odgovorili na pitanja portala Radnik.rs u vezi sa ovim dopisima.\nUgovorci bez prava na štrajk\nZakon o štrajku predviđa da pravo na štrajk imaju samo zaposleni kod poslodavca.\nPrema definiciji iz Zakona o radu, zaposleni su oni koji su u radnom odnosu kod poslodavca, odnosno imaju ugovor o radu na određeno ili neodređeno vreme. Radnici koji rade po ugovoru o privremenim i povremenim poslovima su angažovana lica, nisu zaposleni i samim tim nemaju pravo na štrajk.\nDr Mario Reljanović, saradnik na Institutu za uporedno pravo, ističe da „ugovorci“ imaju skoro sve obaveze iz radnog odnosa, a malo prava.\n„Ukoliko bi ovi radnici umesto ugovora o privremenim i povremenim poslovima imali ugovor na određeno, bili bi zaštićeniji jer bi ovakvo davanje otkaza bilo nezakonito. Poslodavac može bilo kada da raskine ugovor o privremenim i povremenim poslovima, on to procenjuje diskreciono bez ikakvih posledica i ne mora da navodi otkazne razloge“, rekao je on.\nReljanović dodaje da radnici na privremenim i povremenim poslovima nemaju osnov da tuže zbog nezakonitog otkaza jer sudovi te tužbe odbacuju. Tužbu zbog nezakonitog otkaza mogu da podnesu radnici koji su bili u radnom odnosu kod poslodavca.\nOno što predstavlja najveći problem u vezi sa pravom ugovoraca na štrajk je činjenica da se u državnim institucijama, javnim preduzećima i ustanovama radnici često protivzakonito angažuju po ugovoru o privremenim i povremenim poslovima umesto po ugovoru o radu zbog ograničenja broja zaposlenih u javnom sektoru, odnosno takozvane zabrane zapošljavanja. Prema Zakonu o radu, rad po ugovoru o privremenim i povremenim poslovima može trajati najduže 120 dana u kalendarskog godini, ali, kako je Radnik.rs već pisao, javna preduzeća, ustanove i lokalne samouprave često primenjuju praksu da sa radnicima na svakih 120 dana sklapaju novi ugovor dok oni nastavljaju da rade isti posao. Radnici angažovani na ovaj način po zakonu nemaju pravo na godišnji odmor, bolovanje, kao ni pravo na štrajk.\nU okviru „Istraživanja zapošljavanja u javnom sektoru“ Radnik.rs je u avgustu 2018. godine objavio priču o zapošljavanju radnika u RGZ-u po ugovoru o privremenim i povremenim poslovima i ugovoru o radu na određeno vreme zbog zabrane zapošljavanja. Predstavnik sindikata „Nezavisnost“ Nebojša Pejčinović tada je naveo da RGZ zapošljava više od 10% radnika na privremenim i povremenim poslovima, a RGZ je odbio da dostavi podatke o broju angažovanih radnika. U informatoru o radu Republičkog geodetskog zavoda koji je izdat februara 2019. godine stoje stari podaci o broju zaposlenih od 11.7.2017. godine. Prema podacima iz informatora RGZ-a ima 2.120 zaposlenih na neodređeno vreme, 188 zaposlenih na određeno i 561 „radno angažovanih lica po osnovu ugovora“. U međuvremenu RGZ je objavio nekoliko konkursa za nova zapošljavanja.\nNovi štrajk u Republičkom geodetskom zavodu počeo je 27. februara 2019. godine, a Štrajkački odbor čine Jedinstvena organizacije sindikata, sindikat „Nezavisnost“ i Sindikat zaposlenih RGZ-a ASNS. Štrajk je počeo jer je, prema navodima Štrajkačkog odbora, rukovodstvo prekršilo sporazum kojim je 21. januara okončan prethodni štrajk. Kako sindikati navode u saopštenju, januarske plate jednog dela zaposlenih su smanjene i Ministarstvo građevinarstva nije ispunilo obavezu pokretanja nadzora nad radom rukovodstva RGZ-a.\nAdvokat Dragan VasicOdgovori\nIako radnici koji rade po ugovorima o obavljanju privremenih i povremenih poslova po zakonu nemaju pravo na strajk, oni su u konkretnom slucaju po svemu sudeci samo fiktivno „pp ugovorci“, jer godinama fakticki rade poslove stalno zaposlenih radnika, te kao takvi oni imaju pravo da traze retroaktivno utvrdjenje postojanja radnog odnosa na neodredjeno vreme i sudsku zastitu prava iz radnog odnosa.\nAdvokat Dragan Vasic\nOdgovori korisniku Advokat Dragan Vasic Poništi odgovor


SEPTEMBARSKE PRIREDBE OD SUBOTE - AgroFin\nNaslovna VESTI SEPTEMBARSKE PRIREDBE OD SUBOTE\n“Na otvorenom i zatvorenom sajamskom prostoru nastupiće izlagači iz 17 zemalja, koji će predstaviti najznačajnije proizvode iz oblasti agrara, te oblasti lova i ribolova”, rekao je Cvetković.\n“Srbija je najvažnija zemlja u ovom regionu i nastup na ovoj manifestaciji izuzetno je važan za privrednike iz Češke”, rekao je poljoprivredni ataše Republike Češke. “Naši privrednici se još od 2017. godine na Poljoprivrednom sajmu u Novom Sadu predstavljaju objedinjeno, na Nacionalnom štandu jer to pruža jasniju sliku o ponudi, a tako ćemo nastupiti i ove godine, kada smo i Zemlja partner ove priredbe.”\n“Na osnovu rezultata koje postižemo nesumnjivo je da u poljoprivredi raspolažemo velikim potencijalima i potpuno je jasno da ova oblast ima odlične perspektive za razvoj”, rekao je Mahmutović. “Naravno, da bi se to i ostvarilo potrebno je dalje ulaganje i modernizacija i to je i naš cilj.”\nPrethodni tekstSrbija i Mađarska unapređuju saradnju u oblasti poljoprivrede\nSledeći tekstPokrajinski fond za razvoj poljoprivrede raspisao 11 konkursa


Intervju - DriveIn - Results from #12\nIvan Bekjarev o karijeri, omiljenim ulogama, kolegama, ali i o tome da li zaista važi za jednog od najboljih vozača među glumcina\nTokom marta počinje emitovanje nove sezone emisije “S Tamarom u akciji”. Od autorke jedinog lepog i humanog rijaliti programa na našim televizijama, Tamare Grujić, saznajemo šta nam donosi sedma sezona. U uvodnim redovima intervjua je običaj da se napiše nekoliko…\nIntervju Filip Bulatović – Beograđanin na džez sceni Njujorka\nNema mnogo srpskih džez muzičara koji imaju priliku redovno da sviraju na njujorškoj džez sceni, u neprikosnovenom centru svih svetskih džez zbivanja. Jedan od njih je pijanista i kompozitor Filip Bulatović (32), koji je praktično pola života proveo na džez…\nIntervju Nemanja Stanković – Kako prodati umetnika\nNemanja Stanković (30) solo je violončelista Beogradske filharmonije i docent na Fakultetu muzičke umetnosti u Beogradu. Svojevremeno proglašavan za najperspektivnijeg mladog umetnika Srbije, ovaj rođeni Kragujevčanin nalazi se danas u uskom krugu najcenjenijih muzičara ove zemlje.\nBranko Rosić: Panker po ukusu kraljice\nProšle godine britanska kraljica Elizabeta II odlikovala je novinara i urednika „Nedeljnika“ Branka Rosića za izuzetan doprinos u promovisanju i unapređenju kulturnih veza između dve zemlje. Šta je to tačno nekadašnji član pank benda „Urbana gerila“, a zatim i „Berliner…\nDejan Cukić – Odlučio sam da ćutim i pevam\n„Letnje kiše“, „nebo jedino zna“, „ja bih da pevam“... reči njegovih hitova svi znamo. Već decenijama Dejan Cukić opstaje na domaćoj rok sceni, kao jedan od retkih autora i izvođača ovog žanra, koji nikada na nametljiv način nije pokušavao da…\nBratislav Radovanović – Odakle ti pravo\nBeogradski sastav „Fish in Oil“ otvorio je ove godine Beogradski džez festival koncertom na kojem im je gost bio američki gitarista Mark Ribo, a nekoliko dana kasnije svirali su i na džez festivalu u Sarajevu.\nNikola Rakočević – Sami sebi smo najveća prepreka\nGlumac Nikola Rakočević (35) jedan je od autentičnih dragulja ovdašnjeg glumišta. Neposredan pred kamerama i na sceni, ovaj rođeni Kragujevčanin je 2014. godine na Berlinskom filmskom festivalu uvršćen među 10 nadolazećih evrospkih glumačkih zvezda, a sada ga ponovo gledamo u…\nVoja Žanetić – Humor u Srbiji je neuništiv\nVojislav Voja Žanetić širokoj publici je trenutno najpoznatiji kao jedan od autora i voditelja satirične emisije Pljiž na televiziji N1. U društvu Mićka Ljubičića i Draže Petrovića on analizira našu svakodnevicu, na način koji je često mnogo više nego samo…\nVojislav Pantić –Srpski džez je na kreativnom vrhuncu\nBeogradska i srpska džez scena preživljavaju decenijama uglavnom na entuzijazmu nevelikog broja ovdašnjih muzičara i još nekolicine promotera i novinara koji se trude da tu muziku približe publici.\nVida Medić – Uspeh uprkos svemu\nPo svim merilima uspeh Vide Medić, koja je pre pet godina počela da se bavi triatlonom i odmah postala prvak države, a zatim još i ponovila taj uspeh svake naredne godina, spada u svetske sportske kuriozitete. I to ne baš…\nIvana Nikolić – Jahač na duge staze\nRođena u Šapcu, glumica Ivana Nikolić (36) danas je jedna od najprepoznatljivijih srpskih glumica srednje generacije, čemu je posebno doprinela uloga u popularnoj TV seriji „Ubice mog oca“, ali i medijski u „sitna crevca“ ispraćen njen brak i razvod s…


DOBOJ: Broj krivičnih djela manji za 8,4 odsto (FOTO) - RTV Doboj\nNa području koje operativno pokriva Policijska uprava Doboj u januaru je broj krivičnih djela, u odnosu na isti mjesec lani, manji za 8,4 odsto, dok je broj saobraćajnih nezgoda veći za 4,7 odsto, rečeno je na današnjoj konferenciji za novinare predstavnika ove uprave.\nNačelnik Sektora kriminalističke policije Žarko Panić rekao je da je u januaru evidentirano 69 krivičnih djela iz oblasti opšteg kriminaliteta, od kojih je 48 razriješeno i pri čemu su najzastupljenija krivična djela protiv imovine, kojih je bilo 41.\nPanić je naveo da je nadležnom tužilaštvu podnesen 61 izvještaj protiv 50 lica, od kojih su 16 povratnici u vršenju krivičnih djela.\nPrema njegovim riječima, evidentirana su tri otuđenja putničkih vozila, od kojih je jedno pronađeno.\n“Evidentirano je i razriješeno devet krivičnih djela protiv života i tijela, po tri krivična djela nasilje u porodici i nedozvoljena proizvodnja i promet oružja ili eksplozivnih sredstava, dok je u oblasti zloupotrebe droge evidentirano 15 prekršaja i četiri krivična djela”, naveo je Panić.\nŽarko Panić, načelnik Sektora kriminalističke policije Policijske uprave Doboj\nOn je rekao da je u januaru evidentirano 89 saobraćajnih nezgoda u kojima je šest lica teže povrijeđeno, dok ih je 38 zadobilo lakše povrede.\nNačelnik Sektora policije Jovica Žigić rekao je da je iz saobraćaja isključeno 249 vozača, što je za 44 odsto manje nego u istom mjesecu prošle godine.\n“Zbog vožnje pod dejstvom alkohola isključena su 193 lica, a zbog opijata 12”, naveo je Žigić.\nJovica Žigić, načelnik Sektora policije Policijske uprave Doboj\nŽigić je rekao da su evidentirana 44 slučaja narušavanja javnog reda i mira, što je za 12,8 odsto više u odnosu na isti period prošle godine.\n“Zbog narušavanja javnog reda i mira uhapšeno je deset lica”, dodao je Žigić.\nOn je naveo i da je u navedenom periodu evidentirano pet samoubistava, koja su počinila četiri muškarca i jedna žena.\nNačelnik Policijske uprave Doboj Slobodan Radinković ocijenio je da je ukupna bezbjednosna situacija u januaru bila zadovoljavajuća.\nOn je ukazao na povećanje broja teških krađa u januaru.\n“Evidentirane su ukupno 23 teške krađe, što je za 91,7 odsto više nego u istom periodu prošle godine”, naglasio je Radinković.


Dan u godini kada Rusi ne piju alkohol\n► Dan u godini kada Rusi ne piju alkohol\nU Rusiji se 11. septembar slavi kao Dan treznih još od 1913. godine.\nNa Dan treznih u Ruskom carstvu vinarije su bile zatvorene i nisu prodavale alkohol.\nU modernoj Rusiji mnogi regioni organizuju izložbe i događaje posvećene životu bez alkohola.\nRusi manje piju tokom poslednjih godina, pokazuje statistika.\nZnatnije smanjenje beleži se od 2015. godine, od trenutka kada je zaustavljena prodaja alkohola noću.\nRusi su 2014. godine trošili 13,5 litara alkohola po stanovniku, da bi se već godinu dana kasnije ova cifra spustila na 11,5 litara.\nEU produžila sankcije Rusiji zboog Krima, ostaje privržena suverenitetu Ukrajine\nEvropska unija (EU) produžila je sankcije Rusiji na još godinu dana zbog pripajanja Krima, saopšteno je danas.


Skidanje celulita je problem koji se može riješiti - Portal 072info\n12. Juna 2017. Vrijeme objave: 18:08 sati\nJer, da li ste znali da je, iako ga svi doživljavaju kao estetski, celulit u osnovi medicinski problem? Da li ste znali i da se, zbog zastoja cirkulacije, može javiti ne samo celulit, nego i oticanje nogu i ruku, osjećaj težine, umor, bolovi u kičmi i zglobovima, kožni podlivi, te promjene na koži?\nDa li ste znali da i osobe sa manjkom kilograma imaju problem sa celulitom? Šta je celulit: Savremena shvatanja celulita polaze od poremećaja strukture vezivnog tkiva u pojedinim dijelovima kože i vezivnim pregradama izmedju masnih ćelija u potkožnom masnom tkivu, pa tako dolazi do promjena u samim masnim ćelijama, odnosno celulita.\nNastanak celulita se odvija iz više faza, kod žena počinje već sa pubertetom i razvija se tokom cijelog života. Žene su predisponirane za stvaranje celulita koji danas narušava izgled preko 90 posto žena. Tipična mjesta na kojima se javlja celulit su bokovi, butine, trbuh, a može se javiti na nadlakticama i grudima.\nDa li ste znali da su naučne studije pokazale da je enzim mukopolisaharizada izuzetno efikasan u borbi sa tegobama celulita? Ovaj enzim se može pronaći u obliku proizvoda Thiomucase anticelulit gela koji je pokazao dobre efekte kod svih oblika celulita, jer čini kožu zategnutom i čvršćom.\nRedovnom upotrebom postiže se značajno smanjenje obima, efikasno se prevenira nastanak i redukcija postojećeg celulita, povećava elastičnost i tonus kože.


Vesti online / Vesti / Srbija / Nova platforma Prištine: Nema pregovora o državi\nOn je naglasio da će taj dokument biti praktično "vodič za postupanje" u dijalogu.\n- Mi kao državna delegacija smatramo da Kosovo ne bi trebalo da napusti pregovarački sto. Principi platforme će biti vodič za ovaj proces. Dijalog će biti potpuno transparentan, a izveštaji će redovno biti dostavljani parlamentu - rekao je Ljimaj.\nPrema njegovim rečima, Priština će biti prisutna u Briselu da bi, kako je rekao, potvrdila "kosovsku državnost, a ne da pregovara o tome".\n- Ne idemo u Brisel da pregovaramo o našoj državi, već da afirmišemo našu zemlju. Idemo u Brisel da damo zemlji šansu za evropske integracije. Uveren sam da je Kosovo u prošlosti dosad znalo da čini najbolje za samu zemlju, i uveren sam da samo jedinstvom možemo dobiti ono što je najbolje iz ovog procesa - rekao je Ljimaj.\nInače, današnja vanredna sednica parlamenta na kojoj se u drugom čitanju razmatra zakon i platforma za nastavak dijaloga sa Beogradom, počela je sa gotovo dva sata zakašnjenja, zbog nedostatka kvoruma.\nNajuticajniji opozicioni DSK je zatražio da se ova tema odloži za neki novi termin, ali je premijer privremenih prištinskih institucija Ramuš Haradinaj to odbio i pozvao poslanike da raspravljaju i glasaju.\nOn je ukazao na potrebu da sve stranke prištinske političke scene budu jedinstvene u tom pitanju.\nI dok su najuticajnija vladajuća DPK, zatim Haradinajeva ABK i Ljimajeva Inicijativa najavile podršku zakonu i platformi, opozicione DSK i Pokret Samoopredeljenje su napustile zasedanje.\nSednica je nakratko prekinuta i biće nastavljena posle podne.\nSRBIJA Jevtić sa albanskim lobistom razgovarao o problemima Srba na Kosovu i Metohiji


Fotografija Bila Klintona na naslovnoj strani Vašington posta\nNeki predsednici po završetku svog mandata ulaze u istoriju zahvaljujući velikim delima, a neki, kao Bil Klinton, ”prave“ istoriju u domenu koji nema nikakve veze sa njihovim predsedničkim legatom. Tako se fotografija Bila Klintona našla danas na naslovnoj strani ovdašnjeg Vašington posta sa tekstom koji pojašnjava da je bivši američki predsednik, koji je Belu kuću napustio u dugovima od 12 miliona dolara, ostvario tokom proteklih 6 godina bogatstvo od 40 miliona dolara. Posao koji mu je to omogućio je držanje predavanja širom sveta: od Kanade, Meksika i Rusije, preko Kine, Japana i Australije do - ni manje ni više - nego 16 zemalja Evrope. Klintonovi Honorari variraju: tako je na primer, samo u jednom danu, za dva predavanja u Kanadi dobio 475 hiljada dolara, što je dvostruko više od godišnje predsedničke plate koju je ubirao u Beloj kući. Ali, napomenimo i to da bivši američki predsednik rado drži i besplatna predavanja i da donacije prosledjuje neprofitnoj fondaciji koja se bori protiv side.\nA Vašington tajms na naslovnoj stranici iznosi ocenu gradonačelnika Ričmonda, Daglasa Vajldera, inače Afroamerikanca, koji se osvrće na kampanju senatora Baraka Obame, takodje Afroamerikanca i jednog od aspiranata za predsedničku kandidaturu Demokratske stranke. Odluka Baraka Obame da svoju strategiju zasnuje na poruci jedinstva, a ne na podršci koju bi mogli da mu pruže vodeće ličnosti iz afroameričkih krugova mogla bi da mu pomogne u trci za Belu kuću, smatra Vajlder. Pokret za gradjanska prava, kojim su dominirali Afroamerikanci star je 50 godina i to je već potrošena tema, ukazuje gradonačlnik Vajlder i dodaje da bi senator Barak Obama trebalo da radi na unapredjenju svog imidža kao političara koncentrisanog na teme od suštinskeg značaja za američki narod -- u celini.\nKriščan sajans monitor osvrće se na predlog predsednika Buša da se savezni izdaci na istraživanje novih izvora energije povećaju za 30% u narednoj računskoj godini. Ocenjuje se da bi to trebalo da bude dobar korak ako panaceu za globalno zagrevenje treba tražiti u novoj tehnologiji. Medjutim, list ističe da naučnici ukazuju da je suma, koju Buš predlaže, samo za jednu trećinu veća od iste koja je za slične programe utrošena daleke 1978. Neki osporavaju i naglasak koji Bušova administracija stavlja na istraživanje nuklearne energije, uz tvrdnju da bi druge vrste tehnologije mogle brže da se primene u cilju suzbijanja efekta staklene bašte.


Trgovinski suficit Evropske unije u robnoj razmeni sa Sjedinjenim Državama porastao je u prvih pet meseci 2019. godine, ali je povećan i deficit u trgovini sa Kinom, pokazali su danas objavljeni zvanični podaci.\nSuficit EU u trgovini sa SAD porastao je na 62,1 milijardu evra u periodu januar-maj 2019. godine, sa 55,4 milijarde evra iz istog perioda godinu ranije, saopštila je danas evropska služba za statistiku Evrostat. U robnoj razmeni sa Kinom, deficit EU je povećan na 76,7 milijardi evra sa 69,2 milijarde evra.\nUkupno gledano, trgovinski deficit 28-članog bloka porastao je na 14,2 milijarde evra u periodu januar-maj 2019. u odnosu na 9,9 milijardi evra godinu dana ranije, navodi se na zvaničnom sajtu Evrostata. Uvoz energenata, posebno iz Rusije i Norveške, glavni je uzrok deficita.\nKada je reč o 19-članoj evrozoni, izvoz tog bloka porastao je za 7,1 odsto u maju na godišnjem nivou, a uvoz za 4,2 odsto, što je dovelo do povećanja trgovinskog suficita na 23 milijarde evra u maju sa prošlogodišnjih 16,9 milijardi evra.\nPrema desezoniranim podacima, trgovinski suficit evrozone takođe je u maju porastao na 20,2 milijarde evra u odnosu na aprilskih 15,7 milijardi evra, jer je izvoz skočio na mesečnom nivou za 1,4 odsto, a uvoz pao za 1,0 odsto.


DF: Marković je Milova desna ruka i oličenje korumpiranog režima - 26.10.2016, Sputnik Srbija\nDF: Marković je Milova desna ruka i oličenje korumpiranog režima\nNakon što je Predsedništvo vladajuće DPS objavilo da će za mandatara za sastav nove vlade predložiti Duška Markovića, oglasila se i crnogorska opozicija, koja... 26.10.2016, Sputnik Srbija\n14:13 26.10.2016 (Osveženo: 03:39 26.08.2021)\nNakon što je Predsedništvo vladajuće DPS objavilo da će za mandatara za sastav nove vlade predložiti Duška Markovića, oglasila se i crnogorska opozicija, koja je poručila da je i sam Milo Đukanović shvatio da je „prepreka i problem“.\n„Nakon loših rezultata na izborima, čak je i Milo Đukanović shvatio da je postao prepreka i problem, a ne prednost i rešenje. Njegova korupcija i umešanost u organizovani kriminal postali su pretnja ne samo za njega već i za Crnu Goru, kao i za njene institucije, a njegov mafijaški obračun na dan izbora je još jedan pokazatelj toga. Smenjivanje Đukanovića sa vlasti je bio prvi uslov ujedinjene opozicije, i ovo je ogromna pobeda za sve nas. Drugi uslov je bio da za Mila Đukanovića, zbog niza teških kriminalnih radnji koje je počinio, nema imuniteta. Bez sumnje, on misli da će njegovo povlačenje, uz obećanje imuniteta, pomoći DPS da bolje namami koalicione partnere u novu vladu“, stoji u saopštenju opozicije.\nU Demokratskom frontu, ipak, nisu zadovoljni izborom Duška Markovića. DF poručuje da „demokratske snage Crne Gore dobro znaju ko je on“.\n„DF, ujedinjena opozicija i narod Crne Gore nisu zaboravili ulogu Duška Markovića, kao desne ruke Mila Đukanovića, i on predstavlja oličenje istog korumpiranog režima koji su glasači jasno odbili 16. oktobra. Demokratske snage u Crnoj Gori odlično znaju ko je Duško Marković, znaju njegovu ružnu ulogu u političkom životu i višestruke zloupotrebe tajne policije i kompletnog represivnog i bezbednosnog aparata, a sve u cilju odbrane kriminalnog režima. Zbog svega toga, očekujemo da će ovu ponudu DPS jednoglasno odbiti svi oni koji se zalažu za promene i slobodnu Crnu Goru, kao i da će sve demokratske snage postići onaj stepen jedinstva neophodan da se suprotstavimo diktaturi“, naglasili su u opoziciji.


KUGLICE SU REKLE SVOJE Srbija na Mundijalu u grupi sa Brazilom, Švajcarskom i Kostarikom\nFudbalska reprezentacija Srbije je posle dugo iščekivanja saznala imena rivala na Mundijalu. "Orlovi" će igrati u grupi sa E sa Brazilom, Švajcarskom i Kostarikom.\nNaši fudbaleri dobro su prošli na žrebu za Svetsko prvenstvo, jer će se naći u grupi sa rivalima sa kojima mogu da igraju. Prvi rival na startu biće Kostarika 17. juna u Samari. Biće to premijerni duel dve selekcije, pošto "orlovi" nijednom u istoriji nisu delili megdan sa timom iz Srednje Amerike.\nPotom će se naši momci sastati u drugom kolu sa Švajcarskom, dok bi duel poslednjeg kola protiv Brazila trebalo da predstavlja poslasticu.\nBće to peti duel naših momaka sa "kariokama" na šampionatima sveta, a do sada su ostvarili jednu pobedu, dva puta su remizirali i jednom izgubili.\nU narednu fazu ići će po dve najbolje selekcije iz svake grupe, a posle žreba je opšti utisak da je Srbija posle duže vremena imala sreće na žrebu.\nO Brazilu ne treba trošiti reči, reč je o najtrofejnijoj svetskoj selekciji, koja će biti i favorit za prvo mesto u ovoj grupi. Ipak, istorija govori da su naši momci u prošlosti znali da igraju sa "kariokama".\nRealno je očekivati da se "orlovi" za plasman u drugu fazu bore sa Kostarikancima i Švajcarcima, koji su baš rivali po meri.\nPodsetimo, Mundijal počinje 14. juna na "Lužnjikiju", a završiće se na istom stadionu 15. jula.\nŽreb za Mundijal 2018


Šta piše u dokumentu koji je danas potpisan u Beogradu: Pogledajte sve detalje sporazuma! (FOTO) | Najnovije vesti - Srbija danas\n22.09.2020. • 16:14 Srbija Danas\nAkcenat se stavlja na razvoj saobraćajne infrastrukture, energetsku diversifikaciju i pokretanje održivog turizma\nPrivredne komore Srbije i tzv. Kosova Zajedničkom izjavom, koja je danas potpisana u prisustvu visoke delegacije američke Vlade, izrazile su obostranu podršku poboljšanju ekonomskih i sveoukupnih odnosa dve strane, a posebno sporazumima, koji su potpisani u Vašingtonu 4. septembra.\nŠTA ĆE POTPISANI SPORAZUM IZ VAŠINGTONA DONETI SRBIJI? Ovo je šest stvari koje bi trebalo da znate o DFC-u\nU izjavi stoji da je proces normalizacije odnosa između dve strane osnovni preduslov za poboljšanje ekonomskog i društvenog statusa svih građana u regionu i da predstavlja preduslov za postizanje sveukupnog ekonomskog, društvenog i političkog razvoja Zapadnog Balkana.\nIzjavom su podržali inicijativu regionalne saradnje Mini Šengen jer je ona, kako se navodi, važan korak ka prosperitetu i unapređenju stabilnosti i konkurentnosti u čitavom regionu Zapadnog Balkana. Takođe, istakli su neophodnost da strane ostanu čvrsto posvećene potpisanim sporazumima i da obezbede njihovu implementaciju kroz pažljivo izrađen akcioni plan koji garantuje uspeh.\nIzrazili su uverenje da angažovanje DFC sa svojim partnerima i njegovo stalno prisustvo u regionu demonstrira snažnu posvećenost SAD da doprinesu boljim ekonomskim perspektivama čitavog regiona. Takođe, dve komore će nastaviti da pružaju pomoć na svaki mogući način kako bi se postigla održiva ekonomska normalizacija.\nIzjava, takođe, predviđa formiranje zajedničkog tima za ekonomsku saradnju, koji bi činili poslovni lideri i stručnjaci koji se bave ekonomskom normalizacijom, a koji bi radili i u Beogradu i u Prištini.\nPrimarna uloga tima jeste da aktivno doprinosi procesu ekonomske normalizacije i pruža pomoć i smernice svim stranama koje su u taj proces uključene, to jest Vladama, poslovnoj zajednici, DFC, EXIM banci, institucijama SAD i EU. Takođe, u okviru tima formiraće se sektorske grupe u kojima će se razmatrati, nadgledati i razvijati projekti iz specifičnih sektora:\n1. Grupa za razvoj infrastrukture kako bi se doprinelo infrastrukturnim projektima koji se bave nastavkom izgradnje Auto-puta mira, između Niša i Prištine, rekonstrukcijom i modernizacijom železničkih linija i njihovih veza sa lukama na Jadranskom moru, izgradnjom i modernizacijom infrastrukture za industrijske zone i obezbeđivanjem tehnologija za projekte vezane za proizvodnu energije iz otpada itd.\n2. Grupa za proizvodnju i diversifikaciju održive energije, koja se bavi diversifikacijom energije, za podršku otvaranju elektrane u kojoj se koriste litijumske baterije u regionu i istraživanje i eksploatacija litijuma i ostalih dragocenih ruda. Zatim tim za izgradnju fabrike stakla u regionu, čime se obezbeduje dobavljač za čitav region i slično.\n3. Grupa za razvoj agro-turizma, koja bi istražila mogućnosti razvoja održivog turizma zasnovanog na ponudi lokalnih prirodnih resursa kao npr. Kopaonika i Brezovice, Rugova kanjona i slično. Dve strane izražavaju puno poverenje da će biti implementirani ranije potpisani sporazumi.\nFOTO: Tanjug/SUZANA PELJTO\nTo su ponovno uspostavljanje vazdušnog saobraćaja između Beograda i Prištine, obnavljanje i modernizacija železničke infrastrukture na "istočnom" pravcu Niš-Doljevac- Merdare-Priština i izgradnja Auto-puta mira Niš-Merdare-Priština. Ti sporazumi obezbediće osnovu i instrumente za značajno poboljšanje konkurentnosti, ekonomske kohezije i povezanosti u čitavom regionu Zapadnog Balkana, navodi se izjavi.\nKomore će pružati podršku svim stranama u identifikovanju projekata, izvođenju studija izvodljivosti i drugim potrebnim aktivnostima, čiji je cilj poboljšanje diversifikacije snabdevanja energijom i doprinos ekonomskom, društvenom i ekološkom razvoju i koristima za lokalne zajednice.\nPotpisnice pozdravljaju nameru DFC-a da obezbedi finansiranje garantne šeme za obezbeđivanje kredita za mala i srednja preduzeća. Zastupnici poslovnih zajednica pozivaju sve zainteresovane strane da uzmu aktivno učešće u unapređenju ekonomske normalizacije predviđene vašingtonskim i ostalim sporazumima, čija bi puna i blagovremena primena angažovala kreativni, ekonomski, prirodni i naučni potencijal regiona u celini.\nSporazum Beograda i Prištine privredne komore tzv Kosovo ekonomski sporazum američka delegacija


Sjedinjene Države i Južna Koreja završile su dvomesečne vojne vežbe koje su dodatno povećavale napetosti na Korejskom poluostrvu, dok je Pjongjang ignorisao novu ponudu za razgovore o nastaku rada zajedničke industrijske zone Kaesong.\nVežbe kopnenih, vazdušnih i pomorskih snaga dveju zemalja, "Foal Eagle", u kojima je učestvovalo 200.000 južnokoreskih vojnika i 10.000 američkih izazvale su bes Pjongjanga koji manevre doživljava kao probu za agresiju na Sever.\nPredstavnik ministarstva vojske u Seulu, Kim Min Seok, rekao je danas da su manevri gotovi ali da će vojske Južne Koreje i SAD nastaviti da pažljivo prate situaciju zbog mogućih provokacija Severa, uključujući lansiranje raketa.\nSeverna Koreja i dalje drži izvestan broj balističkih raketa i lansera raketa na istočnoj obali gde su nedavno prebačene u očiglednim pripremama da budu lansirane, rekao je Kim.\nKorejsko poluostrvo je u stanju povišenih vojnih tenzija od kada je Severna Koreja izvršila podzemnu nuklearnu probu u februaru i zbog toga im je Savet bezbednosti UN uveo dodatne sankcije.\nOdnosi dveju Koreja su dodatno pogoršani zatvaranjem Severa zajedničke industrijske zone Kaesong u kojoj je u 123 južnokorejske fabrika radilo 53.000 radnika Severne Koreje i što je bio redak primer međukorejske saradnje.


Umalo fizički obračun na vratima SO Budva: Privatno obezbeđenje ne da odbornicima da uđu - Sputnjik Srbija\n13:02 09.07.2020 Preuzmite kraći link\nDošlo je do komešanja, a potom je u nameri da uđe i ode u skupštinsku službu sprečen i Krsto Radović, koga je odbornička većina smenila 11. juna sa funkcije predsednika Skupštine opštine.\nPripadnici privatnog obezbeđenja praveći živi zid telima sprečili su da u Opštinu uđu i odbornici Mijomir Pejović (Demokrate), Đorđije Vujović (DF), kao i Marko Marković i Nikola Jovanović koji su voljom odbornika DPS, SD, Crnogorske i Stevana Džakovića smienjeni sa mesta potpredsednika Opštine i šefa kabineta predsednika.\nNakon što policija nije sklonila privatno obezbeđenje i omogući mu ulazak u Skupštinu, Dimić je Opštinu uporedio sa kućom Zemunskog klana u Šilerovoj.\n„Mi je nećemo srušiti, ali ćemo kriminalce iz nje isterati“, kazao je Dimić i zatražio od policije da ona kaže da li se odbornicima ne dozvoljava ulazak.\nMijomir Pejović je tada zapitao policijskog starešinu šta onda kordon policije radi na ulazu u Opštinu, ako je privatno obezbeđenje ono koje sprečava ulazak.\n„Ako je ovo služba obezbeđenja, šta ćeš ti tu? Kažite nam, šta radi policija. Ti si pristao da praviš paravan privatnom obezbeđenju, koje štiti mafiju“, poručio je Pejović.\nRadović je kazao da im je sinoć stigao mejl od samozvane predsednice Anđele Borilović (Ivanović) o zakazivanju "nekakve sednice u subotu”.\n„Kao predsednik Skupštine, nisam zakazao nikakvu sednicu, i odbornici traže da odu u skupštinsku službu da vide o čemu se radi. Molimo da dozvolite da uđemo. Vi čuvate ljude u izvršenju krivičnog dela. Dajte nam napismeno ko vam je naredio da ne možemo ući, da li takozvana predsednica, da li Snežana Kuč ili šarlatan Divanović. Gde je pečat, gde je potpis da ne možemo ući? Policija radi po usmenim naređenju nekog privatnog obezbeđenja. Policija treba nas da čuva, a ona čuva bitange koje su uzurpirale vlast“, kazao je Radović.\nMijomir Pejović je tada zapitao po kojim merilima odbornice Snežana Kuč (DPS) i Anđela Borilović (Ivanović) mogu da budu u skupštinskoj službi, a ne i ostali odbornici.\nodbornici, opština, Budva


Na sendici upravnog odbora Košarkaškog saveza Srbije koja je održana u utorak, doneta je odluka o imenovanju selektora mlađih reprezentativnih selekcija. Poverenje da vodi reprezentaciju Srbije ispod 20 godina dobio je trener Metalca Vladimir Đokić.\nĐokić je prošle godine trenirao srpske kadete, sa kojima je osvojio šesto mesto na Evropskom prvenstvu u Letoniji, a sada će predvoditi ekipu momaka rođenih 1995. i '96. godine, gde bi "perjanice" između ostalih trebalo da budu Jokić, Jaramaz i Zagorac iz Mega Leksa, Kaplanović, Rebić i Tejić iz Crvene Zvezde, to jest Gudurić iz FMP-a.\nZa selektora U 19 reprezentacije izabran je Aleksandar Bućan, selekciju ispod 18 godina vodiće Slobodan Klipa, za momke ispod 16 godina biće zadužen Nenad Trunić, dok će trener B reprezentacije biti Vanja Guša. Selekciju Srbije na Olimpijskim igrama mladih (EYOF) vodiće Milan Josić, a selektor "3x3" ekipe biće najbolji basketaš sveta Dušan Domović Bulut.


eKapija | Incentive putovanja jedna od najatraktivnijih beneficija zaposlenih danas\nIzvor: eKapija | Nedelja, 15.12.2019.| 13:40\nIncentive putovanja jedna od najatraktivnijih beneficija zaposlenih danas\nŠta su incentive putovanja? Koliko su ona atraktivna u svetu, a koliko na domaćem tržištu? U kojoj meri se kompanije odlučuju na ovaj tip nagrade za svoje zaposlene? Pri kreiranju incentive putovanja da li je bitnija destinacija ili program?\nZa razliku od ostalih vidova MICE turizma (Meetings, Conferences, Incentives, Events), incentive - podsticajna putovanja jesu izvanredan način da se zaposleni motivišu/ dobiju priznanje za svoj rad kroz jedinstven doživljaj personalizovano kreiranih programa putovanja.\nPodsticajna putovanja sve više uzimaju maha iz godine u godinu, preko razvijenih država do regiona u kojima ovaj tip putovanja tek postaje trend velikih kompanija. U proseku jedno putovanje traje dve noći i za to vreme kompanija finansira sve usluge tokom boravka.\nDok na nekim tržištima u razvoju poput Indije podsticajna putovanja predstavljaju tražnju za osnovnim uslugama poput transfera, smeštaja i obroka, u državama sa dugom turističkom tradicijom podsticajna putovanja predstavljaju pravi izazov i borbu među prestonicama sveta u pogledu atraktivnosti i autentičnih doživljaja koje mogu da im ponude.\nKada kompanija odluči da organizuje putovanje za svoje zaposlene, u užem izboru analiziraju više različitih destinacija koje mogu da pruže različito iskustvo, međutim odlučujući faktor pri izboru klijenta uvek je sadržaj aktivnosti programa koji odnese pobedu nad izborom destinacije.\nSa razvojem kongresne industrije, kriterijumi za ovaj tip putovanja sve više i više rastu, pogotovo sa socijalnim i kulturnim razvojem samih zaposlenih koji već imaju dugu tradiciju poslovnih putovanja širom sveta.\nVisok nivo pružanja usluga na destinaciji je nešto što se danas podrazumeva dok je iskustvo u centru pažnje pri izboru incentive putovanja. Zaposleni jedne firme doživljavaju potpuno personalizovan doživljaj koji tokom svog privatnog boravka na izabranoj destinaciji ne bi bili u prilici da iskuse, što ovaj tip putovanja čini još atraktivnijim i poželjnijim.\nKompanije u Evropi, koje posluju u konkurentskim sektorima poput prehrambrene, automobilske, farmaceutske, IT industrije već dugi niz godina imaju trend podsticajnih putovanja u poznate prestonice poput Pariza, Barselone, Rima, Beča, Berlina, međutim na mapi novootkrivenih destinacija Balkanske države dobijaju sve više na značaju.\nIncoming agencije imaju za cilj da kreiraju što kreativniji program kako bi klijent uvideo autentičnost ponude koju destinacija pruža. Na tržištu već izgrađenih prepoznatljivih destinacija, balkanske države zauzimaju poziciju nove Evrope nudeći nova i drugačija iskustva sa netaknutom prirodom, bogatom istorijom, srdačnom dobrodošlicom, dugom tradicijom i izuzetnim ukusima lokalnih specijaliteta.\nMeđutim danas nije dovoljno samo imati kvalitet usluge i klasične turističke obilaske tokom boravka, već je od presudnog značaja način na koji će zaposleni doživeti sve prednosti jedne destinacije ukombinovane u aktivnosti putem kojih će imati priliku da se osete kao lokalci i zaista dožive jednu destinaciju uživajući u svim čarima posebno kreiranog programa, navodi se na portalu hotelmanager.rs.


'Aeroflot' predstavio novi meni u biznis klasi - Novosti - Turistički svet\n"Aeroflot" predstavio novi meni u biznis klasi\n"Aeroflot" i Festival ruskih restorana organizovali su u kulinarskoj školi "Chefshows by Novikov" prvo kulinarsko takmičenje pod nazivom "High Flyers" za sastavljanje menija za putnike biznis i comfort klase.\nTakmičenje je pilot projekat i deo budućeg projekta ove avio-kompanije, koji ima za cilj otkrivanje novih imena u gastronomiji i razvijanje Aeroflotovog keteringa.\nNakon preliminarne selekcije brojnih prijavljenih, u finale se plasiralo osam šefova iz pet gradova – Moskva, Sankt Peterburg, Soči, Novosibirsk i Vladivostok, a svaki od njih je imao zadatak da pripremi 3 topla obroka za Aeroflotovog putnika biznis klase uključujući jelo od ribe, vegeterijansko jelo i jelo od mesa.\nRecepti su morali biti u skladu sa listom proizvoda i zahteva za “on-board” ketering, a profesionalni žiri je ocenjivao ukus i izgled jela na skali od jedan do deset poena, te je pobednik određen na osnovu najvećeg broja poena za sva tri jela.\nPrvu nagradu dobio je Evgeny Vikentev, glavni šef u restoranu "Wine Cabinet and Hamlet + Jacks" iz Sankt Peterburga. Drugo mesto osvojio je Igor Grishechkin, takođe iz Sankt Peterburga, šef u restoranu "COCOCO", dok je treće mesto zauzeo Vitaly Istomin, glavni šef restorana "Technikum" iz Moskve.\n"Aeroflot" je postao prva avio-kompanija iz Rusije koja je dobila status avio-kompanije sa 4 zvezdice za kvalitet usluge od strane "Skytrax"-a, merodavne globalne rejting agencije. Aeroflot je u nekoliko navrata proglašavan za jednu od najboljih svetskih aviokompanija za “on-board” ketering, rangiran u top 10 od strane američkog magazina "Global Traveller". U junu, Aeroflot je pobedio u dve kategorije "High Taste" nagrada od strane "Business Travellers" Rusija/CIS.\nInternacionalno priznati šefovi, uključujući i one s Mišlenovim zvezdicama, tradicionalno su učestvovali u sastavljanju Aeroflotovog menija. Aviokompanija sada unapređuje svoju težnju za novim, kreativnim idejama od strane novih ruskih talenata.


Tokom akcije TISPOL zabeleženo oko 25.000 prekršaja prekoračenja dozvolјene brzine kretanja. Oko 20.000 vozača sankcionisano je na licu mesta\nPripadnici Ministarstva unutrašnjih poslova, Uprave saobraćajne policije, tokom akcije kontrole brzine kretanja koja je sprovedena prošle nedelјe u okviru organizacije TISPOL, otkrili su u Republici Srbiji oko 25.000 prekršaja prekoračenja dozvolјene brzine kretanja, od čega je oko 20.000 vozača sankcionisano na licu mesta, dok je oko 5.000 vozila u prekršaju snimlјeno bez zaustavlјanja.\nVlasnici, odnosno korisnici vozila koji su snimlјeni u prekršaju, a da ih policija nije zaustavila, tokom narednih dana dobiće pozive da dostave kompletne podatke osoba kojima su dali vozilo na upravlјanje, kao i izjavu te osobe kojom potvrđuje da je u vreme izvršenja prekršaja upravlјala vozilom.\nBez pojasa 2.500 vozača\nTokom ove akcije, policijski službenici su napisali 2.500 prekršajnih naloga zbog nekorišćenja sigurnosnog pojasa, 400 prekršajnih naloga zbog nepropisne upotrebe telefona tokom vožnje, a radarske patrole su iz saobraćaja isklјučile 350 vozača pod dejstvom alkohola. Veliki broj vozača isklјučen je iz saobraćaja zbog vožnje u stanju potpune alkoholisanosti, to jest imali su više od dva promila alkohola u organizmu.\nU Loznici rekorder od 4,14 promila\nNajveća količina alkohola izmerena je kod našeg državlјanina u Loznici, koji je upravlјao automobilom sa 4,14 promila alkohola u organizmu. U saobraćajnoj nezgodi u Mionici vozač traktora upravlјao je neregistrovanim traktorom, pri čemu nije imao izdatu vozačku dozvolu ni za jednu kategoriju motornih vozila, u stanju potpune alkoholisanosti od 3,32 promila alkohola u organizmu. Presudom Prekršajnog suda, vozač traktora osuđen je na kaznu zatvora od 45 dana i novčanu kaznu od 256.000 dinara.


Završeno obeležavanje osam vekova SPC u opštini Pećinci | Dunav Televizija\nNaslovna Vesti Najvažnije Završeno obeležavanje osam vekova SPC u opštini Pećinci\nZavršeno obeležavanje osam vekova SPC u opštini Pećinci\nPećinci – Peto “Pećinačko kulturno leto” ulazi u svoju završnicu, a koncertom duhovne muzike, koji je održan u nedelju 25. avgusta u porti šimanovačke crkve, završeno je obeležavanje osam vekova samostalnosti Srpske pravoslavne crkve, koje je organizovao Kulturni centar Pećinci, u saradnji sa Arhijerejskim namesništvom pećinačkim, pod pokroviteljstvom Opštine Pećinci.\nU porti šimanovačke crkve nastupili su članovi Gradskog hora iz Stare Pazove, a u ime organizatora publiku je pozdravio direktor pećinačkog Kulturnog centra Jovan Devrnja.\n“U okviru naše manifestacije veliku pažnju posvetili smo obeležavanju ovog značajnog jubileja naše crkve i u tri najveće mesne zajednice u našoj opštini organizovali smo prigodne programe kojima je prisustvovalo oko trista posetilaca. Brojna publika nas obavezuje da i u narednom periodu organizujemo slične programe”, istakao je Devrnja uoči koncerta.\nSvesrdnu podršku u realizaciji ovog događaja pružili su Srpska pravoslavna crkva i Savet mesne zajednice Šimanovci.\n“Drago mi je što je i naše selo uključeno u obeležavanje ovog značajnog jubileja, a Šimanovčani su još jednom pokazali da su verna publika i da su ovakvi kulturni sadržaji potrebni našem mestu”, istakao je predsednik Saveta mesne zajednice Aleksandar Mandić.\nJednočasovni celovečernji koncert staropazovačkog Gradskog hora, na čijem je čelu dirigentkinja Radmila Andrejević, započeo je spletom duhovnih kompozicija.\nGlumac Pozorišta mladih amatera iz Pećinaca Slobodan Stanković govorio je besedu o misiji Svetog Save, a koncert je nastavljen spletom srpskih tradicionalnih i starogradskih pesama u kojima je publika uživala.\nObeležavanje velikog jubileja Srpske pravoslavne crkve, u okviru Pećinačkog kulturnog leta, započelo je krajem jula gostovanjem članova Crkvenog hora “Branislav Nušić” iz Kosovske Mitrovice u Kupinovu, dok je polovinom avgusta u porti pećinačke crkve izvedena pozorišna predstava “Princ Rastko – monah Sava” Amaterskog pozorišta “Stevan Petrović Brile” iz Beočina.\nPrethodni tekstSvetski lider u proizvodnji izduvnih sistema otvara pogon u Subotici, posao za 500 radnika\nSledeći tekstNemačkom proizvođaču Subotica besplatno ustupila zemljište\nDobra saradnja privrednika Vojvodine i Republike Srpske


Lazarov: Srbija ispunila 90 odsto ciljeva predviđenih Akcionim planom za Poglavlje 24\nNačelnik Sektora za međunarodnu saradnju, evropske poslove i planiranje i v.d. pomoćnika ministra unutrašnjih poslova Republike Srbije Zoran Lazarov izjavio je danas u Aranđelovcu da je Republika Srbija u prvom izveštaju za Poglavlje 24 ispunila 90 odsto predviđenih ciljeva iz Akcionog plana.\nLazarov, koji učestvuje na drugom sastanku pregovaračkih grupa Crne Gore i Srbije za Poglavlje 24 pristupnih pregovora za Evropsku uniju, istakao je značaj podrške Kraljevine Švedske u procesu reformi koje sprovodi Ministarstvo unutrašnjih poslova Republike Srbije i procesu EU integracija.\nŠef radne grupe Crne Gore za Poglavlje 24 Tanja Ostojić istakla je da je su ovakavi skupovi izuzetna prilika za razmenu iskustava vezano za izazove sa kojima se obe zemlje susreću na putu procesa pregovora i implementacije akcionog plana za Poglavlje 24.\nOstojić je dodala da je Crna Gora posebno zainteresovana da čuje iskustva Srbije vezana za rešavanje problema migrantske krize.\nČlanovi dve pregovaračke grupe za Poglavlje 24 koje predvode šefovi radnih grupa Lazarov i Ostojić, na sastanku su razmenili iskustva u oblasti borbe protiv organizovanog kriminala, zaštiti granica i izazovima migrantske krize, kao i od drugim temama koje su od značaja za bezbednost regiona.\nPored predstavnika ministarstava unutrašnjih poslova dve zemlje, sastanku su prisustvovali i predstavnici Republičkog javnog tužilaštva Srbije kao i predstavnici Ministarstva evropskih poslova Crne Gore.\nU Aranđelovcu se danas održava i sastanak radne grupe za izradu Strateškog plana policije, na osnovu utvrđenih strateških prioriteta Ministarstva, prioriteta definisanih u dokumentu „Strateška procena javne bezbednosti“ kao i na osnovu obaveza Ministarstva unutrašnjih poslova koje proističu iz Poglavlja 24 i drugih relevantnih poglavlja pristupnih pregovora za članstvo Srbije u EU.\nPomoćnik direktora policije Bogoljub Živković, koji je otvorio skup, istakao je da se ovakvi dokumenti prvi put kreiraju i usvajaju i da predstavljaju uvođenje novog modela upravljanja policijskim procesima koji je zasnovan na praksama najboljih svetskih policija.\nSastanci su podržani od strane projekta ,,Podrška razvojnim kapacitetima starteškog upravljanja i evropskih integracija u Ministarstvu unutrašnjih poslova Republike Srbije” koji finansira Vlada Švedske.


Network - Javne Politike\nMreža državnih službenika za strateško planiranje funkcioniše kao sveobuhvatna platforma za saradnju u oblasti razvoja kapaciteta za uspostavljanje održivog sistema planiranja politika\nCilj rada Mreže je aktivno pospješivanje međuresorske saradnje, koordinacije aktivnosti i unapređenja strateškog planiranja i prepoznavanja izazova sa kojima se resori suočavaju u razvijanju i sprovođenju strateških dokumenata.\nRadom Mreže upravlja Generalni sekretarijat Vlade, uz posvećeno učešće svih resora u cilju podizanja nivoa kvaliteta strateških dokumenata i cjelokupnog procesa planiranja politika u Crnoj Gori.\nMreža je platforma za razmjenu iskustava, znanja i vještina i gradnju duha zajedničkog doprinosa jačanju sistema strateškog planiranja.\nOsnivanje Mreže državnih službenika za strateško planiranje\nOsnivanje Mreže bilo je logičan i nužan korak, ako se u vidu ima značaj uređene i kvalitetne koordinacije planiranja politika za unapređenje učinka javnih politika i za sami proces integracije u EU, uključujući reformu javne uprave u dijelu bolje koherentnosti politika. Mreža je zvanično osnovana na konstitutivnom sastanku 15. februara 2018. godine. Institucionalni okvir iz kojeg je proistekla ideja o osnivanju predstavljalo je tadašnje Ministarstvo evropskih poslova, dok je samo uspostavljanje Mreže zapravo sastavni dio Akcionog plana 2018-2020 Strategije reforme javne uprave 2016-2020. Posvećenost izgradnji strateških partnerstava pokazana je i kroz saradnju sa SIGMA (Podrškom unapređenju upravljanja – SIGMA – zajedničkom inicijativom Organizacije za ekonomsku saradnju i razvoj i Evropske unije) čiji su predstavnici učestvovali na konstitutivnom sastanku i pružili značajan doprinos samom osnivanju, ali i daljem radu Mreže. Sastanak je otvorio tadašnji ministar evropskih poslova, Aleksandar Andrija Pejović, koji je istakao povezanost efikasnog sistema planiranja politika sa mogućnostima država da apsorbuju sredstva iz strukturnih fondova Evropske unije, kao i na potrebu usklađenosti svih strateških dokumenata na nacionalnom nivou sa međunarodnim obavezama. Dodao je da ključnu ulogu Mreže vidi u kvalitetnijoj pripremi strateških dokumenata, prepoznavanju problema u njihovom sprovođenju i definisanju mogućnosti za njihovo rješenje. Međunarodna iskustva prenijeli su eksperti SIGMA-e Timo Ligi i Anika Udelep.\nDrugi sastanak Mreže održan je 9. i 10. jula 2018. u Kolašinu. Povod za sastanak je bilo upoznavanje predstavnika svih resora sa novim institucionalnim okvirom za koordinaciju politika u okviru Generalnog sekretarijata Vlade. Dodatno, članovi Mreže upoznati su sa detaljima novog zakonskog i metodološkog okvira koji je bio u fazi konačnog usvajanja u formi Uredbe o načinu i postupku izrade, usklađivanja i praćenja sprovođenja strateških dokumenata i Metodologije razvijanja politika, izrade i praćenja sprovođenja strateških dokumenata.\nNataša Pešić, generalna sekretarka Vlade, istakla je da jedan od prioriteta Vlade ostaje puna posvećenost unapređenju kvaliteta strateških dokumenata i uvođenju okvira za srednjoročno planiranje politika, uključujući i fiskalno planiranje. Ona je istakla da je sveobuhvatan zajednički cilj osiguranje jednoobraznog pristupa u procesu kreiranja javnih politika, gdje je od presudnog značaja međuresorska saradnja i kvalitetna komunikacija, gdje Mreža predstavlja forum za dijeljenje iskustava, izazova, prepreka i uspjeha, što vodi ka ostvarenju zajedničkog cilja, a to je efikasniji sistem koordinacije, planiranja i sprovođenja politika.\nČlanovi Mreže su istakli nužnost prioritizacije pitanja racionalnog planiranja i racionalizacije broja strateških dokumenata, ali i međuresorske saradnje u zajedničkim politikama u kojima se ukrštaju nadležnosti više resora. Takođe, istakli su značaj održavanja periodičnih sastanaka Mreže u cilju prevazilaženja konkretnih izazova i predložili uspostavljanje mehanizama za motivaciju i snaženje liderstva nosiocima promjena u procesu strateškog planiranja u konkretnim resorima.\nSastanci Mreže uvijek su prilika i za praktični rad u okviru kojeg se uvijek trudimo da sarađujemo sa istaknutim ekspertima iz oblasti. Na drugom sastanku članovi Mreže učestvovali su u praktičnim zadacima iz oblasti upravljanja promjenama. Koordinator i predavač u ovom dijelu sastanka bio je konsultant Martinš Krivinš.\nVažnost procesa planiranja politika zasnovanog na rezultatima za bržu integraciju u EU i odgovarajuća uloga Generalnog sekretarijata Vlade\nSvjesni važnosti kvalitetnog planiranja politika za bolju integraciju Crne Gore u Evropsku uniju i strateški okvir politika EU, kao i značaja korišćenja provjerenih i relevantnih podataka i mjerljivih indikatora u planiranju politika, organizovali smo treći sastanak Mreže (22. i 23. septembra 2018) u formi konferencije „Važnost procesa planiranja politika zasnovanog na rezultatima za bržu integraciju u EU i odgovarajuća uloga Generalnog sekretarijata Vlade“. Konferenciju je organizovao Generalni sekretarijat Vlade u saradnji sa SIGMA i Kancelarijom Programa Ujedinjenih nacija za razvoj – UNDP u Crnoj Gori. Na konferenciji su učestvovali članovi Komisije za praćenje sprovođenja Srednjoročnog programa rada Vlade i članovi Mreže državnih službenika za strateško planiranje.\nGeneralni sekretarijat Vlade je i kroz organizaciju ove konferencije pokazao istinsku posvećenost jačanja partnerskih odnosa u cilju zajedničkog rada na povećanju kvaliteta sistema strateškog planiranja i usvajanja dobre prakse iz drugih zemalja. Konferenciju je otvorila Nataša Pešić, generalna sekretarka Vlade, koja je u svom obraćanju pažnju posvetila jačanju partnerskih odnosa, ističući važnost zajedničkog rada sa međunarodnim partnerima. Ona je posebno istakla značaj jačanja sistema planiranja politika čiji je kvalitet preduslov za izgradnju slike države koja ima jasnu perspektivu napretka, koja posjeduje kredibilitet buduće članice Evropske unije i koja kreira javne politike u skladu sa interesima građana. Ovoga puta imali smo zadovoljstvo da ugostimo g-đu Fionu Mekluni, stalnu predstavnicu UNDP u Crnoj Gori. Ona je posebno istakla upravo partnerski odnos ističući da je Generalni sekretarijat Vlade ključni partner UNDP-a u njegovoj ulozi usklađivanja i koordinacije javnih politika.\nOpredjeljenje GSV-a da svaki sastanak Mreže ima i dio u kojem se kroz praktičan rad ili prezentaciju dobre prakse uključuje i iskustvo međunarodnih partnera i saradnika, pokazano je i na ovom sastanku. Iskustva zemalja članica EU u oblasti strateškog planiranja prezentovali su NJ.E. Alison Kemp, ambasadorka Velike Britanije u Crnoj Gori, Džojs Dimek, sekretarka za strategije i implementaciju u kancelariji premijera Malte i Martinš Krivinš, bivši generalni sekretar Vlade Letonije. Gošća iz Evropske komisije (DG NEAR) Ritva Hakinen, rukovoditeljka tima u Centru za tematsku ekspertizu za oblast reforme javne uprave, u svom je izlaganju istakla uticaj bolje koordinacije politika na sveukupni proces pregovora o pristupanju EU. Ona je akcentovala i važnost planiranja koje je u skladu sa finansijskom perspektivom, što dodatno pojačava nužnost međuresorske saradnje.\nPrincip međuresorske saradnje afirmisan je i ovaj put kroz praktični rad u okviru konferencije. Članovi Mreže i članovi Komisije za pripremu Srednjoročnog programa rada Vlade u cilju jasnog, konkretnog i na rezultate usmjerenog sistema planiranja radili su na osmišljavanju načina za racionalizaciju broja strateških dokumenata kako bi se uspostavio strateški usmjereniji sistem planiranja, kojim se lakše upravlja, kako bi se izbjegla fragmentacija, pretjerana birokratizacija, nesrazmjerno trošenje vremena na planiranje u odnosu na stvarnu implementaciju i postiglo fokusiranje na postizanje rezultata politika.\nČetvrti sastanak Mreže\nPresjek stanja i prezentovanje rezultata rada Sektora za koordinaciju politika GSV-a bio je povod za četvrti sastanak Mreže (29. januar 2019). Na ovom sastanku smo prezentujući dotadašnje rezultate kroz konkretne indikatore koji su rezultat analiza Sektora za koordinaciju politika, na primjeru pokazali opredijeljenost za sprovođenje analiza i planiranje zasnovano na podacima i mjerljivim indikatorima. Rad našeg Sektora je upotpunjen podacima dobijenim iz periodičnih upitnika za članove Mreže, gdje nam podaci dobijeni kroz ovu vrstu istraživanja služe da poboljšamo kvalitet naših mišljenja i rada ukupno, ali i rad Mreže i buduće korake u njenom razvijanju. Na ovom sastanku članovi Mreže su imali priliku da analiziraju predstavljene rezultate rada Sektora, ali i da prezentuju svoja viđenja dotadašnje primjene Uredbe i Metodologije i stanje u svojim resorima kada je u pitanju strateško planiranje. Članovi su istakli važnost jačanja vidljivosti i promovisanje značaja rada Sektora za koordinaciju i same Mreže. Istaknut je značaj uvođenja zakonskog i metodološkog okvira za strateško planiranje za cjelokupnu javnu upravu, ali i dodato da članovi Mreže treba da budu prepoznati kao nosioci konkretnih znanja i vještina u svojim resorima, kako bi bili podrška planiranju politika i izradi strateških dokumenata u bilo kom dijelu resora iz kojeg dolaze. Zato je istaknuta potreba da u budućnosti treba raditi na izgradnji pozicija službenika za strateško planiranje ili odsjeka u samim resorima koji bi se bavili procesom strateškog planiranja.\nDonošenje javnih politika baziranih na podacima\nZnačaj donošenja javnih politika baziranih na podacima (evidence based policy making) bila je tema još jednog, petog sastanka Mreže (16.maj 2019). Članovi su imali prilliku da saznaju više o Evropskom društvenom istraživanju (European Social Survay – ESS) koje u Crnoj Gori, od 2019. godine, vodi prof. dr. Olivera Komar, profesorica na Fakultetu političkih nauka u Podgorici.\nKomar je naglasila da značaj ovog istraživanja leži u činjenici da je prikupljanje podataka rigorozno, ali da je cilj obezbijeti pouzdane i uporedive podatke. To podrazumijeva mogućnost poređenja vrijednosti u odnosu na prethodne godine, ali i poređenje sa drugim zemljama koje učestvuju u istraživanju. Svi podaci su otvorenog formata, što znači da se objavljuju u formi koja obogućava kombinovanje po različitim kategorijama. Prema tome, rezultati ESS istraživanja koristan su dodatak analizama stanja u oblasti društvenih nauka, i treba da se koriste kao dobra osnova za buduće kreiranje strateških dokumenata i praćenje ostvarenog napretka, zaključila je Zorka Kordić, pomoćnica generalnog sekretara Vlade.\nIskustvo Finske u praćenju sprovođenja prioriteta Vlade uz posebno razrađen sistem indikatora\nNa šestom sastanku Mreže (10. jula 2019), članovi su imali priliku da se bliže upoznaju sa iskustvom Finske u praćenju sprovođenja prioriteta Vlade uz posebno razrađen sistem indikatora. Događaj je organizovan u zajedničkoj saradnji GSV, OECD (SIGMA) i Projekta norveške bilateralne podrške jačanju kapaciteta za pristupanje EU koji implementira UNDP. Imali smo jedinstvenu priliku da o dobroj praksi Finske čujemo od gđe Sirpe Kekonen, šefice Sekretarijata Vlade Finske za strateško planiranje.\nKekonen je govorila o Kabinetu Premijera Vlade Finske u okviru koga je utvrđen poseban sistem konsultacija i praćenja sprovođenja prioriteta iz četvorogodišnjeg Programa rada Vlade. Naime, svi ministri se okupljaju jednom nedjeljno, prije sjednica Vlade, obično ponedjeljkom, u formatu Sesije za strateško planiranje, kojim predsjedava premijer. Na sastanku se razgovara o napreku u 5 ključnih prioriteta iz četvorogodišnjeg programa rada Vlade. Svaki od 5 prioriteta obuhvata po 5 ili 6 tzv. „ključnih projekata“. Finska Vlada prati napredak u ovim projektima na osnovu sistema indikatora koje je razvio Sekretarijat za strateško planiranje, za svaki od prioriteta. Razvijeno je ukupno 30 najznačajnijih indikatora na nacionalnom nivou, koji se ažuriraju svake 2 godine.\nPored pomenutih 30 najvažnijih indikatora koji govore o stepenu realizacije programa rada Vlade, Sekretarijat za srateško planiranje Finske je u saradnji sa Nacionalnim zavodom za statistiku i akademskom zajednicom razvio opsežnu bazu indikatora koji afirmišu dobre rezultate u pojedinim javnim politikama, na način koji je prijemčiv za građane – uz adekvatnu vizuelizaciju, upotrebu infografika i efektnih, jasnih poruka. Riječ je o vebsajtu „Findicators“ kome možete pristupiti na sljedećem linku: https://findikaattori.fi/en\nSedmi sastanak Mreže\nSedmi sastanak Mreže strateških planera organizovan u januaru 2020. godine bio je posvećen osvrtu na dosadašnji rad GSV-a i Mreže, i ostvarenim rezultatima u pogledu racionalizacije crnogorskog strateškog okvira, kvaliteta strateških dokumenata, kvaliteta pratećih izvještaja.\nZorka Kordić, pomoćnica generalnog sekretara Vlade, podsjetila je na konkretne primjere strategija koje su racionalizovane tako što su sjedinjene u jedinstveni strateški dokument ili, pak, pretočene u program. Važno je napomenuti da program predstavlja operativniju alternativu strategiji – a nipošto hijerarjiski niži strateški dokument, putem kojeg se može uvidjeti da li određena politika može dati željene rezultate u trogodišnjoj perspektivi, kako bi se implementacijom došlo do širih smjernica za tu politiku.\nKako sastanci Mreže predstavljaju platformu za razmjenu mišljena, ovoga puta diskutovalo se i o značaju krovnih strateških dokumenata poput Srednjoročnog programa rada Vlade, Nacionalne strategije održivog razvoj, Pravaca razvoja, koji se moraju jače afirmisati u procesu planiranja. Akcentovana je moguća uloga Strategije pametne specijalizacije (S3) kao međuresorskog dokumenta, u kojem planiranje u oblastima nauke i istraživanja ima za svrhu napredak drugih konkretnih javnih politika.\nPrepoznat je i značaj saradnje sa akademskom zajednicom. Razmatrali su se praktični načini uvezivanja i modaliteti korišćenja naučnih radova i istraživanja u svrhu izrade strateških dokumenata, čija bi osnova bili precizni i provjerljivi podaci.\nRad Mreže u kontekstu Covid-19 pandemije\nNastavno na dobru diskusiju sa prethodnog sastanka, naredni, osmi sastanak (16. jun 2020) , bio je posvećen budućim koracima u radu Mreže tokom 2020, u kontekstu Covid-19 pandemijske krize, te inovativnih alata koji mogu omogućiti nesmetano dalje obavljanje aktivnosti Mreže. Zorka Kordić, pomoćnica generalnog sekretara Vlade, upoznala je članove sa novim projektom u okviru koga je angažovan ekspertski tim koji će sa Sektorom raditi na kvalitetu strateških dokumenata, saradnji sa upravljačkom strukturom IPA, uređivanju daljeg funkcionisanja Mreže.\nRanko Andrijašević, načelnik Odsjeka za praćenje usklađenosti strategija kojima se utvrđuju javne politike, predstavio je najvažnije zaključke sa vebinara sa Sigmom tokom koga je bilo riječi o radu Mreže. Istakao je preporuku da se osnaži politička podrška Mreži i da se podigne nivo informisanosti rukovodnog kadra o značaju strateškog planiranja i prisutnim izazovima. Kako bi se osigurala aktivnija podrška donosioca odluka, treba staviti naglasak na veze između strateškog planiranja i ključnih procesa odlučivanja: pretpristupni pregovori sa EU, reforma javne uprave, program rada Vlade.\nČlanovi Mreže iznijeli su svoje sugestije za dalje unapređenje rada. Saglasni su sa potrebom za formalizacijom nadležnosti i opsega rada Mreže, uključivanjem novih članova i članica, nastavkom rada preko online platformi usljed zdravstvene krize, kao i potrebom da se sektorske analize i finansiranje projekata NVO iskoriste i za unapređenje strateškog planiranja i za unapređenje rezultata sprovođenja strateških dokumenata.\nOtvorenim i konstruktivnim dijalogom dolazimo do novih znanja i ideja za poboljšanje djelovanja Mreže i unapređenja procesa planiranja javnih politika u Crnoj Gori.


Grčka: Migrantska kriza dovela do štrajkova\nBy Spiros Rapanakis / Објављено на: January 22, 2020\nTrgovine i javne službe ostale su danas zatvorene na ostrvima Severnog i Istočnog Egeja, dok su u popodnevnim časovima organizovana masovna okupljanja u najvećim gradovima na ostrvima. Rasističke poruke su se čule čak i od zvaničnika, dok su organizacije i sindikati istakli da se građani demokratski suprotstavljaju zatvorenim izbegličkim centrima, kao i ksenofobičnim klevetama.\nRegion, institucije i predstavnici sindikata u Lesvosu, Hiosu i Samosu najavili su dvodnevnu mobilizaciju u vezi sa izbegličkim pitanjem, a glavni zahtev je smanjenje pritiska migrantskekrize na njihovim ostrvima. Zaista, učešće građana i drugih aktera bilo je veliko. U četvrtak će gradonačelnici Severnog Egeja i regionalni guverner otputovati u Atinu da podnesu rezoluciju stanovnika ovih ostrva premijeru Kyriakosu Mitsotakisu, a zatim će organizovati protest ispred Parlamenta sa zahtevom za sastanak sa čelnicima glavnih opozicionih stranaka. Vredno je napomenuti da regionalni guverner i većina gradonačelnika pripadaju novoj demokratiji.\nVlada se suočila sa svojim predizbornim deklaracijama koje se neprestano otapaju, u kojima je sistematski tvrdila da je politika SIRIZE izazivala migracione tokove i poplavu migranata na ostrva, dok je obećavala trenutnu pomoć i ograničenja protoka sa boljim čuvanjem granice. Umesto toga, protok se od tada povećao, uzrokujući gušenje u postojećim ostrvskim strukturama.\nZnačajno je da je u Prihvatno-identifikacionom centru Lesvos u Moriji početkom leta bilo oko pet hiljada, dok ih je sada više od petnaest hiljada ljudi. U međuvremenu, slučajevi loše komunikacije na državnom nivou potaknuli su reakcije, pošto je posle šest meseci i ukidanja Ministarstva za migracionu politiku, uz stalno prebacivanje odgovornosti na različita lica, Kyriakos Mitsotakis pokrenuo ponovno uspostavljanje Ministarstva, a planovi za smanjenje pritiska ostaju na papiru. Pored toga, snažni protesti potaknuli su najavu o stvaranju zatvorenih centara na ostrvima, zbog čega su evropski zvaničnici takođe izrazili zabrinutost.\nMinistar za imigraciju: Negodovanje je razumljivo\nMinistar za imigraciju i azil, Notis Mitarakis, opisao je negodovanje građana kao „opravdano“, ističući da „oni preuzimaju nesrazmerni teret; neophodna je solidarnost na evropskom i nacionalnom nivou“. Glavni cilj Ministarstva ponovo je bio smanjen dotok, što bi se postiglo „pojačanim graničnim patrolama, ubrzavanjem procedura za azil, povećanim povratkom i zatvorenim pre-prolaznim centrima“, ubrzavanjem povratka i prevozom u unutrašnjost onih koji dobiju azil ili pripadaju ugroženom stanovništvu“.\nSIRIZA: Nova demokratija se bavi problemom izbeglica ksenofobijom i rasizmom\n„Nova demokratija je, delujući kao glavna opoziciona stranka, odlučila da u vatru naspe više goriva iskorištavanjem stanovnika; lažući, dajući obećanja i okrivljujući SIRIZU ”, kažu u zajedničkoj izjavi zajednička udruženja opozicije na Severnom i Srednjem Egeju . Kako ističu, administracija SIRIZA bavila se pitanjem migracija i izbeglica na osnovu zakona i solidarnosti grčkog naroda; naprotiv, u Novoj demokratiji se pitanjem „bave ksenofobijom i rasizmom“.\nU stvari, SIRIZA osuđuje vladu Nove demokratije da insistira na stvaranju ogromnih zatvorenih centara na ostrvima, „sa opštim zatvaranjem čak i ranjivih kategorija“, „što direktno dovodi do kršenja evropskog i međunarodnog prava i vodi do eksplozivnih situacija koji ne daju rezultata“. Stranka naglašava da je nepoštivanje odbacivanja od strane lokalnih zajednica “provokativno i opipljiv je primer načina na koji Nova demokratija shvata i kakvo poštovanje pokazuje prema lokalnim zajednicama”. / ibna


Danas: SAD oduševljene Kurtijevom demokratičnošću, šokirane Vučićem, ali traže kompromis ⋆ Balkan PlusBalkan Plus\n22.07.2021 u 19:51\nAdministracija američkog predsednika Džozefa Bajdena u nastavku pregovora o rešavanju kosovskog problema više će “pritiskati” predsednika Srbije Aleksandra Vučića, nego premijera Kosova Aljbina Kurtija, kako bi se došlo do nekog kompromisnog rešenja, piše beogradski list Danas, pozivajući se na “nezvaničnu izjavu predstavnika diplomatskih krugova iz Vašingtona”.\nU tekstu koji su preneli Koha i još neki prištinski mediji, sagovornik Danasa ističe: “U Vašingtonu su impresionirani Kurtijevom demokratičnošću”, a s druge strane, “šokirani Vučićevim autoritarizmom”.\nKako Danas saznaje, predsedniku Srbije, establišment SAD zamera, između ostalog, “nedostatak smisla za dijalog s političkim protivnicima, preteranu kontrolu nad medijima”, kao i “zapaljive izjave koje često daju on i pojedini njegovi saradnici o susedima Srbije na Zapadnom Balkanu”.\nŠto se Kurtija tiče, tvrdi se da “uživa podršku Amerike u većini političkih segmenata”, iako se smatra “neugodnijim sagovornikom” Amerike od svog prethodnika na funkciji Avdulaha Hotija. U tom kontekstu, ističe se da “Kurti želi ono za šta se zalaže i Bajdenova administracija – da Kosovo dobije priznanje od strane Srbije”, piše Danas.\nIzvor Danasa objašnjava da Amerika očekuje da Kurti sprovede obećane reforme, “naročito one koje se odnose na vladavinu prava, uključujući borbu protiv korupcije”, te da “ozbiljno računaju” i na kosovsku predsednicu Vjosu Osmani, koja “ima izuzetno dobre političke veze u krugovima bliskim Bajdenu”.\nOsmani, koja se školovala na američkom Univerzitetu u Pitsburgu, je, podseća Danas, povodom stupanja na predsedničku dužnost Džozefa Bajdena javno poručila predsedniku SAD: “Na čelu naše savezničke države, Sjedinjenih Američkih Država, od danas je kosovski prijatelj. Želim vam puno sreće na mestu predsednika Sjedinjenih Država, sa snažnim uverenjem da su Amerikanci napravili pravi izbor i da će demokratija ove države i dalje biti referenca za celu planetu”.\nU Stejt departmentu i dalje nezvanično tvrde da se Metju Palmer, neće još dugo zadržati na poziciji zamenika pomoćnika državnog sekretara u takozvanom “evropskom birou”, što bi značilo da će i biti razrešen dužnosti specijalnog predstavnika za Zapadni Balkan.\nKako objašnjava izvor Danasa: “Karen Donfrid, koja treba da bude imenovana za pomoćnicu državnog sekretara SAD za Evropu i Evroaziju, verovatno će izabrati novi tim, uključujući specijalnog predstavnika za Zapadni Balkan”. Donfrid je, podseća Danas, u aprilu nominovana za funkciju u Stejt departmentu, i to sa mesta predsednice nemačkog Maršalovog fonda, jednog od najuticajnijih tink-tenkova u Americi.


Herman Van Rompuj, Dmitrij Medvedev i Žoze Manuel Barozo na samitu u Briselu\nSamit EU-Rusija, održan danas u Briselu, imao je za teme neke od ključnih momenata bilateralnih ali globalnih odnosa - tako su Evropljani obećali podršku za skori ulazak Rusije u Svjetsku trgovinsku organizaciju, i napredak u procesu ukidanja viza za ruske gradjane, dok je ruski predsjednik Medvedev naglasio važnost stalne komunikacije sa Briselom, kako kaže, pragmatične i na obostranu korist.\nSkup na najvišem nivou je došao u trenutku kada dvije strane bilježe uzlaznu liniju odnosa- još šire, vrijeme je kada Zapad put Rusije šalje poruke o savezništvu i partnerstvu, tako da je, pored ostalog, još snažan eho poruka kakve su NATO lideri uputili Moskvi sa samita u Lisabonu, ponudivši joj, prvi put u istoriji, da zajednički grade odbrambeni štit od balističkih napada treće, rekli bi u Briselu i Vašingtonu, iranske strane.\nMedjutim, o tome danas nije bilo riječi - govorilo se o trgovinskim pitanjima te je tako objavljeno da su bilateralni trgovinski pregovori dvije strane okončani, što otvra vrata punoj podršci Unije ulasku Rusije u Svjetsku trgovinsku organizaciju, ako se očekuje, naredne godine.\nIzvori Evropskog vijeća kažu da je evropskoj podršci prethodilo rusko obećanje da će postepeno ukinuti tarife na drvenu gradju i ostale sirove materijale iz Unije, tako da se vjeruje da su obje strane ponešto od pozitivnog utržka ponijele kući.\nPredsjednik Evropskog vijeća, Herman Van Rompuj kaže:\n"Posebno mi je drago da su EU i Rusija zaključile bilateralne progovore o Svjetskoj trgovinskoj organizaciji i da su se suglasile da se sada treba fokusirati na potrebu da Rusija što prije postane članica organizacije. To je krupan korak naprijed, korak koji cijeli svijet sa pažnjom promatra."\nPosebno poglavlje razgovora je bilo posvećeno vizama i njihovom ukidanju, na čemu, kao hitnom prioritetu, insistira gost iz Moskve. Sa evropske strane je, očekivano, dobio razumjevanje da se vizne barijere moraju ukloniti što prije, ali i podsjećanje da nije riječ o automatizmu, već o procesu u čijem toku treba ispuniti tražene standarde sigurnosti - evropski izvori posebno ukazuju da ruska strana ima još dosta posla na osiguranju granica, te putnih isprava.\nKonačno, nezaobilazno je bilo i pitanje energije, ruskog gasa, koji igra krupnu ulogu u evropskoj enrgetskoj šemi, a čija je isporuka Uniji tokom proteklih godina u nekoliko navrata dovodjena u pitanje iz razloga koji nisu imali ništa sa Evropljanima.\nPovučeni su potom sa evropske strane potezi koji su za cilj imali prevenciju od sličnih situacija, poput alternativnih ruta i izvora energije, što visoki gost iz Moskve danas nije propustio da kritikuje, naglašavajući vaznost bilateralnih energetskih sporazuma kakve Rusija ima sa nekim od evropskih članica:\n"Veoma je važno naglasiti potrebu za okvirnim normama na polju energije, jer odredjeni broj ranijih odluka sa evropske strane, na žalost, ne približava naše posicije i nadam se da ćemo nastaviti suštinski dijalog o tome.Nastavićemo razgovore nastojeći ne umanjiti važnost različitih relacija kakve imamo sa Unijom, a govorimo o važnim, višeznačnim sporazumima. Oni nemaju političku prirodu, bez obzira što daju povoda za različite političke komentare. Riječ je o pragmatičnim odnosima koji su, vjerujem, na obostranu korist", naveo je ruski predsjednik Dmitri Medvedev.


Dok osmišljavate svoju brendiranu mobilnu aplikaciju, izdvojite dovoljno vremena da racionalno sagledate šta njen korisnik zaista želi i kako će je koristiti. Pored toga, obavezno smislite način na koji ćete lako moći da osvežavate sadržaj, pružajući korisniku najnovije informacije vezane za vaš brend. U nastavku teksta su navedene ključne stavke koje treba dobro razmotriti pre nego što krenete u avanturu kreiranja brendirane mobilne aplikacije.\nDostupne na skoro svim telefonima današnjice, mobilne aplikacije predstavljaju jedan od segmenata globalnog mobilnog tržišta sa najvećim i najbržim rastom. Njihova namena može da varira, počevši od osnovnih funkcionalnosti mobilnih telefona kao što su razgovor i slanje poruka, pa sve do igranja video igrica ili naprednijih servisa kao što su pretraga interneta i gledanje video sadržaja. Mnoge mobilne aplikacije dolaze već...


Izrael nastavlja s cetvrtom dozom za one sa slabijim imunite\nTanjug 30. decembra 2021. 19:10\nJERUSALIM – Izrael će nastaviti da daje četvrtu dozu vakcine protiv kovid-19 osobama sa oslabljenim imunitetom, izjavio je danas vladin zdravstveni zvaničnik, ali se konačna odluka o široj upotrebi još čeka.\nU jednoj izraelskoj bolnici zdravstvenim radnicima data je četvrta doza vakcine u ponedeljak, kako bi se u okviru prvog velikog istraživanja utvrdilo da li druga buster doza pomaže u borbi protiv omikron varijante.\nRezultati se očekuju u roku od dve nedelje, preneo je Rojters.\nIzrael je bio prva zemlja koja je počela sa vakcinacijom pre godinu dana i postala je jedna od prvih koja je uvela treću dozu vakcine nakon što je primetila da imunitet vremenom slabi.\nZabrinuti zbog brzog širenja omikron varijante u Ministarstvu zdravlja prošle nedelje preporučili su da se medicinskim eadnicima starijim od 60 godina i ljudima sa slabijim imunitetom ponudi četvrta doza Fajzerove vakcine.\nGeneralni direktor Ministarstva zdravlja Nahman Eš, čije je odobrenje potrebno za pokretanje nove kampanje davanja dodatne buster doze, nije odmah objavio odluku jer pojedini stručnjaci tvrde da nema dovoljno naučnih podataka koji bi opravdali četvrtu dozu.\nNa konferenciji za novinare Eš je rekao da je odlučio da za sada druga buster doza bude ponuđena samo osobama sa slabim imunitetom i da će nastaviti da ispituje da li treba proširiti uslove za vakcinaciju.\nTviter: Rekordno veliki broj zahteva za uklanjanje sadržaja\nBoris Džonson: Velika Britanija neće oklevati da pooštri…\nDŽonson: VB neće oklevati da pooštri sankcije Moskvi\nRazgovaracu sa Abazovicem, dogovor samo u okviru parl.…\nBorelj: Radimo na obnovi dijaloga, narocito sa Kosovom


BBC fudbalerka godine - šta kažu u Srbiji - BBC News na srpskom\nBBC fudbalerka godine - šta kažu u Srbiji\nNatpis na slici Violeta Slović, kapitenka Spartaka i reprezentacije Srbije\nPočelo je glasanje za tradicionalnu BBC nagradu za fudbalerku godine i traje do 2. maja, a uzbuđenje polako, ali sigurno raste.\nNa užem spisku kandidatkinja nalazi se pet imena- Pernile Harder (Danska), Ava Hegerberg (Norveška), Lindzi Horan (SAD), Sem Ker (Australija) i Saki Kumagai (Japan).\nNavijači širom sveta mogu da glasaju na sajtu BBC-ja, a petorku je odabrao stručni žiri koji su činili fudbalerke, novinari i treneri.\nOd pomenutih igračica samo je jedna do sada već osvajala nagradu - Ava Hegerberg - koja je 2017. podigla pehar.\nDileme nema - ovih pet devojaka zaista je obeležilo sezonu u ženskom fudbalu, kaže za BBC na srpskom kapitenka šampiona države, subotičkog Spartaka i reprezentacije Srbije, Violeta Slović.\nOna je, ipak, izdvojila dva imena.\n„Harder je obeležila sezonu, igra stabilno i konstantno na najvišem nivou. Ima iza sebe finala Evropskog prvenstva i Lige šampiona. Zaslužila je nagradu, možda je i najkompletnija fudbalerka na svetu", rekla je Slović.\n„Drugi favorit je Hegerberg. Stvarno dominira u dresu Olimpika iz Liona sa kojim je već tri godine zaredom prvak Evrope, dotakla je sam vrh".\nBBC izbor za najbolju fudbalerku na svetu\nSelektor Srbije Predrag Grozdanović kaže da bi i sam predložio ovih pet fudbalerki.\n„Hegerberg je bila najbolja prethodne sezone. Igra na visokom nivou u odličnoj ligi kao što je Francuska. Ona je već nekoliko godina u svetskom vrhu", kaže Grozdanović za BBC na srpskom.\nOn je podsetio da je norveška fudbalerka prošle godine osvojila još jednu prestižnu nagradu Zlatna lopta, koju FIFA od prošle godine dodeljuje i u ženskoj konkurenciji.\nGrozdanović smatra da je glavni konkurent Norvežanki pre svega Pernile Harder.\n„Danska fudbalerka je uz rame Hegerberg. Igra dobro za Volfzburg, nemačka liga je verovatno najjača u Evropi. I ne treba zaboraviti koliko znači reprezentaciji Danske", ocenio je selektor Srbije.\n„Zaista neće biti pogrešno da bilo koja od ovih pet igračica dobije veliko priznanje".\nKapitenka Crvene zvezde Katarina Đorđević prednost je dala Amerikanki Lindzi Horan koja igra za Portland Torns.\n„Stvarno beleži odlične partije od početka godine. A imam i lični razlog - igramo na sličnim pozicijama", rekla je Đorđević za BBC na srpskom.\nOna kaže da je razlika među pet kandidatkinja u nijansama, jer su sve vrhunske fudbalerke.\nNatpis na slici Pet kandidatkinja za titulu najbolje fudbalerke sveta\nKandidatkinje za BBC nagradu za fudbalerku godine\nGde je ženski fudbal u odnosu na muški?\nProšlog meseca je utakmicu ženskih ekipa Juventusa i Fiorentine gledalo 40.000 navijača u Torinu i to je novi rekord italijanskog klupskog fudbala.\nUtakmica sa rekordnim brojem posetilaca, kada je u pitanju ženski fudbal u Evropi, odigrana je 17. marta u Madridu - duel Atletiko Madrida i Barselone (0:2) gledalo je 60.739 navijača.\n„Ženski fudbal napreduje u svetu, približava se muškom. Pored liga Nemačke i Francuske, jake su i španska i italijanska liga. U vrhu su i skandinavske zemlje, kao i Japan i Kina", objašnjava Grozdanović.\nVioleta Slović navodi da je skok u broju gledalaca na mečevima širom Evrope, naročito u Nemačkoj, Italiji i u Ligi šampiona, najbolji pokazatelj da ženski fudbal ima potencijal.\n„U nekim zemljama, računajući i Srbiju, ni na najveće utakmice u muškoj konkurenciji ne dođe 40.000 navijača", navodi ona.\nInače, aktuelni prvakinje sveta su Amerikanke, a evropski tron pripada selekciji Holandije.\nOve godine Francuska će od 7. juna do 7. jula biti domaćin Svetskog prvenstva, a utakmice će se igrati u Lionu, Parizu, Nici, Monpeljeu, Renu, Avru, Valensijenu, Remsu i Grenoblu.\nMedia captionPrvak Srbije u ženskom fudbalu uspeo ono što muškarcima često ne uspeva.\nSrbija daleko od Evrope\nSelektor Srbije kaže da je ženski fudbal u Srbiji do pre nekoliko godina bio „zapušten" u određenoj meri.\n„Krenuli smo uzlaznom putanjom i dobro je što sada imamo pozive najjačih selekcija za prijateljske utakmice", tvrdi Grozdanović.\nOn dodaje i da u domaćoj ligi ima mladih i talentovanih fudbalerki.\n„Ipak, jezgro seniorske reprezentacije čini 16 igračica koje nastupaju u inostranim klubovima".\nVioleta Slović tvrdi da, iako napredak postoji, Srbija je još daleko od Evrope.\n„Bilo bi dobro da se što više navijača zainteresuje za ženski fudbal. I ono što je podjednako važno je da srušimo predrasude da su neke stvari predviđene samo za muškarce", ističe Slović.\nPored važnih uloga na terenu, ona obavlja i funkciju sportskog direktora Spartaka koji je osam godina zaredom šampion Srbije.\nKatarina Đorđević navodi da svi klubovi u Srbiji imaju finansijske i organizacione probleme, a da bi rešenje moglo da bude osnivanje regionalne lige.\n„Naš fudbal ne može da se poredi sa evropskim, tek je pre nekoliko godina počeo da se razvija. Nadam se da ćemo u budućnosti dostići taj nivo, pa da jednog dana i mi imamo kandidatkinju za BBC nagradu", optimistički zaključuje kapitenka Zvezde.\nVideo Fudbalerke Spartaka znaju kako se ulazi u Ligu šampiona\nMoć ženskog fudbala u Italiji - 39.000 navijača na meču Juventusovih dama


PDP podnosi prijave u "slučaju Grand Trade" - mojKontakt portal - Radio Televizija Kontakt\nČlan Glavnog odbora stranke Aleksandar Zolak istakao je da će prijave biti podnesene protiv pojedinaca iz Administrativne službe grada Banjaluka, Vlade Republike Srpske, Republičke uprave za geodetske i imovinsko-pravne poslove i Pravobranilaštva Srpske, zbog „kršenja zakona u slučaju gradnje objekata“.\n„U prijavi smo se bazirali na četiri stavke. Prva se odnosi na kršenje zakona prilikom izdavanja građevinskih dozvola preduzeću `Grad trejd`. Drugi put su prekršili zakon prilikom formiranja građevinske parcele koja je na štetu porodice Vulić iz Banjaluke“, rekao je Zolak na konferenciji za novinare u Banjaluci.\nOn je dodao da se treća stavka u prijavi odnosi na kršenje zakona prilikom eksproprijacije nekretnina porodice Vulić, a četvrta na kršenje zakona prilikom izgradnje novog pristupnog puta ovoj porodici.\nZolak je naveo da je PDP nadležnim tužilaštvima već podnio pet krivičnih prijava koje se uglavnom odnose na privatizacije u Srpskoj, kao i da pripremi imaju još desetak prijava, koje planiraju podnijeti.\nŽeljko Vulić duže vrijeme vodi spor sa firmom “Grand trejd” koja je investitor zgrade koja se gradi neposredno uz njegovo imanje.


Pojedini Xiaomi i Redmi telefoni…\nZaista ogromna šok su doživeli korisnici mobilnih telefona, nakon što su zvaničnici ove kineske kompanije objavili da je od februara zabranjena instalacija pojedinig Google aplikacija.\nNa taj način korisnici ovih uređaja ostali su uskraćeni za GMS servise, Play store kao i sve Google aplikacije.\nZvaničnog obaveštenja još uvek nema, ali je to od februara i zabranjeno objavila je ova kineska kompanija.\nMožda ova informacija i ne čudi s obzirom na to da kompanija Xiaomi u Kini, nudi telefone bez Google usluga, a ujedno i bez Google aplikacije. Iako se koristi i dalje Android operativni sistem, na samom uređaju neće biti ni jedne aplikacije sa potpisom kompanije Google.\nPraksa u Kini opisana sa ovim slučajem je ta da su upravo ovakvi telefoni jedtiniji, ali s obzirom na to da dosta naših korisnika kupuje telefone direktno iz Kine – nije čudno ukoliko se neki od korisnika pojave sa ovakvim problemom odnosno nemogućnosti instalacije Google aplikacija.\nIzbegavajte telefone iz Kine – kupujte provereno\nUpravo zbog ovih problema savet korisnicima u Srbijii jeste da izbegavaju telefone iz Kine, s obzirom na to da su se njihovi korisnici već navikli i našli alternativu za ove probleme. Iako su ovi telefoni na kineskom tržištu znatno jefitniji, kada pogledamo koje nemogućnosti imaj uza srpsko tržište – to može biti ozbiljan problem korisnicima u našoj zemlji.\nOvakvi telefoni mogu biti od koristi oima koji ne koriste svoj aparat za napredne funkcije ili onima koji nisu baš „tehnički podkovani“.\nXiaomi odlučio – instalacija je nemoguća\nKompanija Xiaomi definitivno je odlučila (na osnovu njihovog ssaopštenja) da uine opciju instalacije GMS-a u potpunosti čak i preko VPN-a i drugih stvari. Prema pomenutom saopštenju ova zabrana se odonosi na Xiaomi i Redmi telefone, kao što su modeli 10 Ultra, Redmi K30 Ultra, REdmi 10X seriju i mnoge grupe – prenosi GSM Arena.\nPostoji i rešenje za ove probleme, te korisnici koji žele da nabave pomenute telefone iz Kine, a ipak žele po svaku cene da imaj uenke od Google servisa i aplikacija mogu da se okrenu CoolAPK platformi kako bi im to bil omogućeno.\nPitanje na kraju glasi hoće li neko popustiti s obzirom na to da su korisnici širom sveta nezadovoljni i to čak sa razlogom, ipak nam ostaje da saznamo i zvanično od kompanije zbog čega je to tako jer objašnjenje još uvek nije dato korisnicima.\nSvakako je ovo situacija koja će morati da se reši što je pre moguće, s obzirom na to da su na neki način oštećeni korisnici širom sveta. Verujemo da će kinske kompanije određenim korisnicima telefona Xiaomi i Redmi omogućiti nesmetano korišćenje Google servisa i apliakcija koje isu u vlasništvu Google kompanije.


Pored toga, glasna muzika tokom kućnih žurki, takošđe je jedan od čestih razloga da se pozovu komunalni milicajci u Beogradu. Zato smo mi pokucali na pravu adresu da iz prve ruke saznamo kada i šta smemo da radimo u stambenim zgradama, ali i da saznamo na šta se to komšiluk najviše međusobno žali.\nRenoviranje stana kućni red odmor\n- Kako odluka nalaže, kućni red u stambenim zgradama je od 16 do 18 časova, a tokom noći, radnim danima od 22 do 06. Subotom je to do od 22 do 08, a nedeljom od 22 do - 10 časova - pojašnjava Nenad Ostojić, komunalni milicioner u Beogradu.\nOvo patkično znači da majstor može da krene da buši i lupa radnim danima već od 6 sati ujutru! Srećom, pa subotom to ne sme pre 8, a nedeljom pre 10 časova.\n- Buke su različitih vrsta, ima buke koje prave građevinskim radovima, puštanjem glasne muzike na kućnim žurkama. Vikendom se uvek žale na žurke, omladina se skuplja po stanovima, ali puno toga zavisi kojeg je inteziteta muzika, a mi kontrolišemo i koliko je ljudi u stanu zbog epidemiloškh mera. Ukoliko je potrebno to sankcionišemo. Pisali smo do sad mnogo kazni za ovakve situacije i to su iznosi od 5.000 dinara, naravno ukoliko plate u roku od 7 dana iznos je umanjen za 50 odsto - navodi ovaj komunalni milicioner.\nKada preti dupla kazna\nŠto se tiče samog renoviranja, kaže on, nova odluka je da svaki građanin koji renovira svoj stan ili menja bilo šta, mora da ima dozvolu od građevinske inspekcije.\n- Ukoliko dobijemo prijavu za građevinske radove, mi izađemo na teren, i ukoliko zateknemo to što je prijavljeno, pišemo kaznu za buku, ali isto tako tražimo da li taj građanin ima dozvolu za te radove i ukoliko nema, to prosledimo građevinksoj inspekciji. Naravno, ukoliko nemate građavinsku dozvolu, pored kazne komunalne milicije dobićete i novčanu kaznu i građevinske inspekcije - govori Ostojić.\nPrijavljuju i da dete viče\nImali su kaže i prijave za viku deteta, i evo šta rade komunalci u tim trenucima.\n- Često imamo prijave na to da dete viče u stanu, trči, pravi buku, ili komšinica šeta u štiklama, ali nerealan bih bio kada bih rekao da smo pisali kazne za tako nešto. To je uobičajno kada su deca mala. Za lajanje pasa, isto, na te stvari možemo samo da upozorimo. Ne bi bilo realno da se kazne, jer to su mala deca od jedne, dve godine, pa i ako prave buku igranjem ili pevanjem, to nije za kažnjavanje, to može da prođe s upozorenjem. Roditelj naravno upozori dete i to se sigurno na istoj lokaciji više ne dešava - navodi komunalni milicajac za Beograd na Blic.\nMladi i kućne žurke\nKako praviti žurku, a da vas komšija ne prijavi, pitanje je?\n- Prvi korak kod pravljenja žurki u stanu je da se obaveste stanari i upravnik zgrade. Možete obavestiti i policiju i komunalnu miliciju, ali sasvim je dovoljno i samo obavestiti stanare i da se zalepi na ulaz u zgradu - navodi Nenad Ostojić.\nZaključimo, da svaki rad u stanu koji pravi buku po pravilu za vreme kućnog reda ne bi smeo da se radi, da li je to usisavanja, lupanje čekićem, ili puštanje glasne televizije... Kad je vreme kućnog reda onda se tihuje.\nJasmina Mitrović Marić podnela DVE OSTAVKE\nJasmina Mitrović Marić podnela je danas na početku sednice Skupštine grada ostavku na mesto odbornice, ali i predsednika Komisije za davanje imena ulica i trgova.


Jelena: Najvažnije da smo se borile – Nadlanu.com\nJelena: Najvažnije da smo se borile\nBEOGRAD, 7. februara 2010. (Beta) - Najbolja teniserka Srbije Jelena Janković izjavila je posle poraza od Rusije u prvom kolu Svetske grupe Fed kupa, da je dala sve od sebe, ali da u dublu nije bila najbolja.\n"Mislim da sam odigrala bolje nego juče. Zadovoljana sam svojom igrom. Kretala sam se i izlazila napred. Klejbanova je bila bolja", rekla je Ivanovićeva i objasnila da je u jednom trenutku za vreme dubla osetila slabost, ali da to nije bilo ništa strašno.\nDruga teniserka Srbije ocenila je da je bilo "mnogo sumnjivih loptica", međutim, da su mečevi gotovi i da sada ne može ništa da se promeni.\n"Juče sam bila nervoznija. Danas sam pokazala mnogo bolju igru. Zadovoljna sam. Jelena je obavila veliki posao. Žao mi je što nisam uspela da donesem Srbiji treći poen", rekla je Ivanovićeva i dodala da će dati sve od sebe da Srbija ostane u Svetskoj grupi.\nSelektor Fed kup reprezentacije Srbije Dejan Vraneš smatra da nije pogrešio što je odredio da Ana Ivanović igra i u dublu, posle dva poraza u singlu, i objasnio da je bila spremnija od ostalih igračica.\nOn je dodao i da je znao da bi meč u dublu mogao da odluči u Svetskoj grupi.\n"Bilo je teško uigrati dubl. Nema svrhe o tome pričati. Možemo da uradimo nešto, da napravimo plan i da više uputimo igračice u igre parova. Ovo takmičenje je specifično. Čuda se dešavaju, međutim, ne i ovog puta", rekao je Vraneš.\n"Jasno je da nije u formi i da njena kondicija nije kakva je bila. Možda su u pitanju unutršnji problemi, ali ja o njima ne mogu da sudim", rekao je Tarpiščev.